Иқтисодиёт Кеча, 14:11 01182\nҲуқуқ Кеча, 17:54\nСиёсат Кеча, 15:03\nБугун Ўзбекистонда об-ҳаво қандай бўлади?\nБугун кундуз куни Ўзбекистонда ҳаво ўзгариб туради, ёғингарчилик кутилмайди. Баъзи жойларга туман тушиши мумкин.\nAвстрияда янги канцлер Карл Нехаммер ўз лавозимига киришди\nУй-жойга муҳтож хотин-қизлар қандай тартибда уй-жой билан таъминланади?\nРоссияда «омикрон» штамми билан касалланиш ҳолати аниқланди\nБош прокуратура жамоатчиликка мурожаат қилди\nАндижонда блогер аёлга куч ишлатилиши факти бўйича жиноят иши қўзғатилди


Вазирлар Маҳкамасининг савдо-сотиққа оид аввал қабул қилган қарорлари сингари бу қарор ҳам бозорларда савдо қилувчи якка тадбиркорларнинг кескин норозилигига сабаб бўляпти.\nТошкент шаҳрининг “Чорсу” буюм бозорида “Озодлик” мухбири билан суҳбатда бўлган тадбиркорларнинг кўпчилиги бу қарор ҳақида эшитиши билан фалакка кўтарилди.\n“Эри олиб келган молни хотини сотишига рухсат йўқ. Агар ҳар иккаласи товар олиб келишга борса, харажат икки баробар ошади. Натижада савдога чиқарилган маҳсулотларнинг ҳам нархи ўз-ўзидан кўтарилиб, оғирлик халқнинг бўйнига тушади. Баъзилар “Ўрикзор”дан (Тошкентдаги улгуржи бозор) мол олиб келиб сотади. Улардан ҳам рўйхатдан ўтиб, четдан мол олиб келиб сотиш талаб қилиняпти ”, деди тадбиркорлар.\nБундан чиқди, сотувчи ва харидорга енгиллик яратиш баҳонасида қабул қилинган бу қарор аслида уларга зарар келтирар экан, унда бундай ҳужжатни амалга тадбиқ этиш шартмиди? Қолаверса, бозорларда ислоҳот ўтказилар экан, унинг зарурати ўрганиладими?\n“Озодлик” мухбири шу каби саволлар билан Давлат солиқ қўмитасига мурожаат қилди. Қўмита вакили бу ҳужжат валюта оқимини тартибга солиш мақсадида қабул қилинганини билдириш билан чекланди, холос.\nАммо сотувчилар қарор кўзланган мақсадга эришишга ёрдам беришига кўзи етмаётганини эътироф этмоқда. Бу ҳужжат тадбиркорларга енгиллик ўрнига, мушкуллик туғдирмоқда. Эътирозлар эса давлат идоралари томонидан инобатга олинмаётир.\nБугунги кунда бозорлардаги вазият ҳам анча танг. Бирор буюмнинг нархи қимматлиги ҳақида сотувчига айтсангиз, у нақ портлаб кетади. Албатта, харидор ҳам тинч турмайди.\nИқтисодчи Хайрулла Ботировнинг таъкидлашича, бозорлар фаолиятини тартибга солиш мақсадида сўнгги вақтларда чиқарилган қарорлар аслида бозорлар манфаатига хизмат қилаётгани йўқ. Сотувчи ўзи сотаётган маҳсулотнинг мувофиқлик сертификатига эга бўлиши ҳақида жорий йил июлда қабул қилинган қарорни бунга мисол қилиш мумкин. Бу ҳужжатга асосан иш юритадиган бўлса, дейлик деҳқон ўзи етиштирган ҳосилни бозорга олиб чиқиш учун қанчадан-қанча харажат қилиши, елиб-югуриши керак. Сертификатни олиш учун топширилган ариза эса энг камида 14 кунда кўриб чиқилиши белгиланган. Деҳқон шунча кун кутгандан кўра порани бериб, тамға босилган қоғозни олади ва савдосини қилаверади.\nИқтисодчининг фикрича, бундай тартиб-қоидаларнинг амалга ошмаслиги у жорий этилмасдан аввалоқ маълум эди. Шунга қарамай, ҳукумат кафолатланган қонунбузарликка йўл очиб берди.


Мексилон – medu.uz – Дорилар ҳақида маълумотлар ўзбек тилида\nHome Йўриқномалар Мексилон\nПрепаратнинг савдо номи: Мексилон®\nёрдамчи моддалар: меглюмин, гликофурол, полоксамер 188, натрий хлориди, глицин, натрий гидроксиди, инъекция учун сув.\nТаърифи: тиниқ, сарғиш-яшил рангли эритма.\nМелоксикам ностероид яллиғланишга қарши воситадир. ЦОГ-2 нинг селектив ингибитори. Оксикамлар синфига киради, энолия кислотасининг ҳосиласидир.\nПрепарат яллиғланишга қарши, иситмани туширувчи ва оғриқни қолдирувчи таъсир кўрсатади. Таъсир механизми, яллиғланиш ўчоғида простагландинларнинг биосинтезида қатнашувчи ЦОГ-2 нинг ферментатив фаоллигини тормозланиши билан боғлиқ. МИЙ шиллиқ қаватини ҳимоя қилувчи простагландинларнинг синтезида қатнашувчи ва буйракларда қон оқимини бошқаришда иштирок этувчи ЦОГ-1 га мелоксикам кам даражада таъсир қилади.\nМелоксикам мушак ичига юборилганидан кейин тўлиқ сўрилади. Препаратнинг биокираолишлиги тахминан 100% ни ташкил қилади. 15 мг мелоксикам мушак ичига юборилганидан кейин препаратнинг плазмадаги 1,62 мкг/мл ни ташкил қилувчи максимал концентрацияси (Сmax) га тахминан 1 соатдан кейин эришилади.\nМелоксикам плазма оқсиллари (асосан альбумин) билан аҳамиятли даражада – 99% боғланади. Гистогематик тўсиқлар орқали ўтади, синовиал суюқлигига ўтади. Синовиал суюқлигидаги концентрацияси плазмадаги концентрациянинг 50% ни ташкил қилади. Тақсимланиш ҳажми (Vd) паст ва 11 л ни ташкил қилади.\nЖигарда тўртта фармакологик нофаол метаболитларини ҳосил бўлиши билан деярли тўлиқ метаболизмга учрайди. Асосий метаболити, 5′-карбоксимелоксикам (юборилган дозанинг 60%), оралиқ метаболити, 5′-гидроксиметилмелоксикамнинг оксидланиши орқали ҳосил бўлади (юборилган дозанинг 9%). In vitro текширишлар ушбу метаболик айланишда СYP2С9 изоферменти муҳим роль ўйнашини ва СYP3A4 изоферменти қўшимча аҳамиятга эгалигини кўрсатди. Препаратнинг юборилган дозасининг 16% ва 4% ни ташкил қилувчи икки бошқа метаболитининг ҳосил бўлишида, эҳтимол пероксидаза иштирок этади, унинг фаоллиги эса шахсий ўзгариб туради.\nМелоксикам учун характерли бўлган аҳамиятли ичак-жигар циркуляцияси, препаратнинг чиқарилишига таъсир қилмайди. Мелоксикам асосан метаболитлари кўринишида буйраклар ва ичак орқали тенг даражада чиқарилади. Мелоксикамнинг 5% дан камроғи ўзгармаган ҳолда ичак орқали чиқарилади ва ўзгармаган препаратнинг фақат изларини миқдори сийдикда аниқланади.\nМелоксикамнинг ўртача ярим чиқарилиш даври (Т1/2) 20 соатни ташкил қилади. Плазма клиренси ўртача минутига 8 мл ни ташкил қилади.\nанкилозловчи спондилит (Бехтерев касаллиги);\nбўғимларнинг оғриқ синдроми билан кечувчи бошқа яллиғланиш ва дегенератив касалликларини симптоматик даволашда қўлланади.\nПрепаратни мушак ичига юбориш фақат биринчи 2-3 кунлари давомида кўрсатилган. Кейинчалик даволаш препаратнинг перорал шаклларини (таблеткалар) буюриш билан давом эттирилади.\nПрепарат чуқур мушак ичига инъекция ёрдамида юборилади.\nНомутаносиблик бўлишини ҳисобга олиб, Мексилон® ампулаларининг ичидагисини бир шприцда бошқа дори воситалари билан аралаштириш мумкин эмас.\nНожўя реакциялари ривожланишининг хавфи юқори бўлган ва яққол буйрак етишмовчилиги бўлган гемодиализдаги пациентларда, доза 7,5 мг дан ошмаслиги лозим.\nПрепаратни вена ичига юбориш мумкин эмас.\nМелоксикамнинг максимал суткалик дозаси 15 мг ни ташкил қилади.\nТаблеткалар, шамчалар, ичга қабул қилиш учун суспензия ва инъекция кўринишида қўлланадиган Мексилон® препаратининг умумий суткалик дозаси 15 мг дан ошмаслиги лозим.\nОвқат ҳазм қилиш тизими томонидан: 1% дан ортиқ – диспепсия, шу жумладан кўнгил айниши, қусиш, абдоминал оғриқлар, қабзият, метеоризм, диарея; 0,1%-1% – жигар трансаминазаларининг ўткинчи ўзгаришлари, гипербилирубинемия, кекириш, эзофагит, МИЙнинг эрозив-ярали шикастланишлари, меъда-ичакдан яширин ёки яққол қон кетиши; стоматит; 0,1% дан камроқ – меъда-ичак перфорацияси, колит, гепатит, гастрит.\nҚон яратиш тизими томонидан: 1% дан ортиқ – анемия; 0,1-1% – қон формуласини ўзгариши, шу жумладан лейкопения ва тромбоцитопения.\nТери қопламалари томонидан: 1% дан кўпроқ- қичишиш, тошмалар; 0,1-1% – эшакеми; 0,1% дан кам – фотосенсибилизация, буллез тошмалар, кўп шаклли эритема, шу жумладан Стивенс-Джонсон синдроми, токсик эпидермал некролиз.\nНафас тизими томонидан: 0,1% дан камроқ – бронхоспазм.\nМарказий нерв тизими томонидан: 1% дан кўпроқ- бош айланиши, бош оғриғи, 0,1-1% – вертиго, қулоқларда шовқин, уйқучанлик; 0,1% дан камроқ – онгни чалкашиши, ориентацияни бузилиши, эмоцинал лабиллик.\nЮрак-қон томир тизими томонидан: 1% дан – кўпроқ периферик шишлар; 0,1-1% – артериал босимни ошиши, юрак уриши, юз терисига қонни “оқиб келишлари”.\nСийдик чиқариш тизими томонидан: 0,1-1% – гиперкреатининемия ва/ёки қон зардобида мочевинанинг ошиши; 0,1% дан камроқ – ўткир буйрак етишмовчилиги; мелоксикамни қабул қилиш билан алоқаси аниқланмаган – интерстициал нефрит, альбуминурия, гематурия.\nКўриш аъзолари томонидан: 0,1% дан камроқ – конъюнктивит, кўришни бузилиши (шу жумладан кўришнинг ноаниқлиги).\nАллергик реакциялар: 0,1% дан камроқ – ангионевротик шиш, анафилактоид, анафилактик реакциялар.\nМаҳаллий реакциялар: инъекция жойида ачишиш ва оғриқ бўлиши мумкин..\nбронхиал астма, бурун ва бурун олди бўшлиқларининг қайталанувчи полипозини ва ацетилсалицил кислотаси ва бошқа НЯҚП ўзлаштираолмасликни (шу жумладан анамнезда) тўлиқ ёки тўлиқ бўлмаган қўшилиши;\nмеъда ва 12 бармоқ ичак шиллиқ қаватининг эрозив-ярали шикастланишлари;\nмеъда-ичакдан фаол қон кетиши;\nаортокоронар шунтлаш ўтказилганидан кейинги даврда қўллаш мумкин эмас;\nцереброваскуляр қон кетиши ва бошқа қон кетишлари;\nяққол жигар етишмовчилиги ёки жигарнинг фаол касаллиги;\nдиализ ўтказилмаётган беморлардаги яққол буйрак етишмовчилиги (креатинин клиренси минутига 30 мл дан кам);\nбуйракларнинг ривожланиб борувчи касалликлари, шу жумладан тасдиқланган гиперкалиемия;\nҚуйидагилар билан бир вақтда қўлланганида:\nбошқа ностероид яллиғланишга қарши препаратлар (шунингдек ацетилсалицил кислотаси билан) билан бир вақтда қўлланганида МИЙ эрозив-ярали шикастланишлари ва қон кетишларини пайдо бўлиш хавфи ошади;\nгипотензив препаратлар билан бир вақтда қўлланганида, гипотензив препаратларнинг таъсирини самараси пасайиши мумкин;\nлитий препаратлари билан бир вақтда қўлланганида, литийни тўпланиши ривожланиши ва унинг токсик таъсири ошиши мумкин (қонда литийнинг концентрациясини назорат қилиш тавсия қилинади);\nметотрексат билан бир вақтда қўлланганида, метотрексатнинг қон яратиш тизимига ножўя таъсири кучаяди (анемия ва лейкопенияни пайдо бўлишини хавфи, қоннинг умумий таҳлилини вақти-вақти билан назорат қилиш керак);\nдиуретиклар билан бир вақтда қўлланганида буйрак етишмовчилигини ривожланиш хавфи ошади;\nциклоспорин билан бир вақтда қўлланганида мелоксикамнинг нефротоксик таъсири кучаяди;\nбачадон ички контрацептив воситалари билан бир вақтда қўлланганида охиргиларнинг таъсири самарасини пасайиши мумкин;\nантикоагулянтлар (гепарин, тиклопидин, варфарин), шунингдек тромболитик препаратлар (стрептокиназа, фибринолизин) билан бир вақтда қўлланганида, қон кетишларини ривожланиш хавфи ошади (қон ивиши кўрсаткичларини вақти-вақти билан назорат қилиш керак);\nхолестирамин билан бир вақтда қўлланганида, мелоксикамни боғланиши натижасида унинг МИЙ дан чиқарилиши кучаяди;\nсеротонинни қайта қамраб олинишининг селектив ингибиторлари билан бир вақтда қўлланганида меъда-ичакдан қон кетишларини ривожланиш хавфи ошади;\nмиелотоксик дори воситалари мелоксикамнинг гематотоксиклигининг кўринишларини кучайтиради.\nАнамнезида меъда ва ўн икки бармоқ ичак яра касаллиги бўлган пациентларда, шунингдек антикоагулянтли даволанишда бўлган пациентларда препарат қўллашда эҳтиёткорликка риоя қилиш лозим. Бундай пациентларда меъда-ичак йўлларининг эрозив-ярали шикастланишларини пайдо бўлиш хавфи юқори бўлади.\nКекса ёшдаги пациентларда, қон айланишининг етишмовчилиги билан кечувчи сурункали юрак етишмовчилиги бўлган пациентларда, жигар циррози бўлган пациентларда, шунингдек жарроҳлик аралашувлари натижасида гиповолемия бўлган пациентларда препаратни қўллашда эҳтиёткорликка риоя қилиш ва буйраклар функциясининг кўрсаткичларини назорат қилиш керак.\nБуйрак етишмовчилиги бўлган пациентларда, агар креатинин клиренси минутига 25 мл дан ортиқ бўлса дозалаш тартибига тузатиш киритиш талаб қилинмайди.\nДиализдаги пациентларда препаратнинг дозаси суткада 7,5 мг дан ошмаслиги лозим.\nСийдик ҳайдовчи воситалар ва мелоксикамни бир вақтда қабул қилаётган пациентлар етарли миқдорда суюқлик қабул қилишлари лозим.\nАгар даволаниш жараёнида аллергик реакциялар (қичишиш, тери тошмаси, эшакеми, фотосенсибилизация) пайдо бўлса, препаратни қабул қилишни тўхтатиш керак.\nМелоксикам, бошқа НЯҚП каби инфекцион касалликларнинг симптомларини ниқоблаши мумкин.\nМелоксикамни қўллаш, простагландинларнинг синтезини блокловчи бошқа препаратларда бўлгани каби, фертилликка таъсир қилиши мумкин, шунинг учун ҳомиладор бўлишни ҳохлаган аёлларга тавсия қилинмайди.\nПрепарат болалар ололмайдиган жойда сақлансин ва яроқлилик муддати ўтганидан кейин препарат қўлланмасин.\nСимптомлари: онгни бузилиши, кўнгил айниши, қусиш, эпигастрияда оғриқлар, меъда-ичакдан қон кетиши, ўткир буйрак етишмовчилиги, жигар етишмовчилиги, нафасни тўхтаб қолиши, асистолия.\nДаволаш: меъдани ювиш ва симптоматик даволашни ўтказиш. Махсус антидоти ва антагонисти йўқ.\nМушак ичига юбориш учун эритма 15 мг/1,5мл. Ампулалар №5 ўрамда.\nҚуруқ, ёруғликдан ҳимояланган жойда, +25°С дан юқори бўлмаган ҳароратда.


Россия кучлари Қорабоғда 70 гектар ерни миналардан тозалади | Qalampir.uz\nРоссия кучлари Қорабоғда 70 гектар ерни миналардан тозалади\nОлам\t10 Декабрь 2020 10:57 1596\nРоссия тинчликпарвар кучлари Тоғли Қорабоғ ҳудудидаги 70 гектардан ортиқ ер ва 23 километрдан ортиқ йўлни миналардан тозалади. Бу ҳақда Россия Мудофаа вазирлиги Матбуот хизмати хабар берди.\n“Тоғли Қорабоғдаги муҳандислик бўлинмалари томонидан жами 70 гектардан зиёд ер майдонлари тозаланган, 23 километрдан ортиқ йўл, 157 та уй ва ижтимоий объектлар, 4500 дан ортиқ портловчи воситалар топилиб, зарарсизлантирилди”, дейилади хабарда.\nВазирликнинг аниқлик киритишича, сўнгги бир кун ичида 5 гектарга яқин ҳудуд, 24 та бино ва 500 метр йўл тозаланган. Натижада олтита портлатилмаган ўқ-дорилар йўқ қилинган.\nАввалроқ 1 декабрь куни вазирлик Россиянинг тинчликпарвар кучлари Қорабоғдаги 1000 га яқин портловчи мосламаларни зарарсизлантиргани ҳақида хабар берган эди. Ўша пайтда атиги 29 гектар ер майдони ва 10 километрга яқин йўл тозаланган.\nАрманистон Бош вазири, Россия, Озарбайжон раҳбарлари томонидан имзоланган Тоғли Қорабоғ тўғрисидаги сулҳ битимига биноан, Россия томони тўқнашув зонасига 1960 нафар тинчликпарвар кучлар ва 552 та техникани юборишга ваъда берди. Тинчликпарвар контингент 20 ноябрь куни тўлиқ таркиб билан ҳудудга киритилди. Ҳарбийлар сулҳ битимига риоя қилинаётганини кейинги беш йил давомида кузатиб боради.\nЭслатиб ўтамиз, жорий йилнинг 23 ноябрь кунидан бошлаб, Россия тинчликпарвар кучлари Тоғли Қорабоғни миналардан тозалашни бошлаган эди.\n24 Февраль 16:24 47035\n24 Февраль 23:42 34876\n24 Февраль 14:14 27990\n23 Февраль 13:22 23315\n24 Февраль 17:45 22967


МАВЗУЛИ ЭКСПРЕСС ЎРГАНИШ НИМА?\nАммо буни тадбиркорлар буткул назоратсиз қолаяпти, ўз ҳолига ташлаб қўйилаяпти, деб ҳам тушунмаслик керак, албатта. Бугунги кунда солиқ тўловчининг ҳузурига бормасдан давлат солиқ хизмати органининг ўзида амалга ошириладиган назорат тури борки, у камерал назорат деб юритилади. Бундан ташқари, солиқ органи ходимлари томонидан мавзули экспресс ўрганишлар ҳам ташкил этиб борилмоқда.\nКамерал назорат нима? Аввало шунга тўхталсак. Камерал назорат солиқ тўловчи томонидан тақдим этилган молиявий ва солиқ ҳисоботини, шунингдек, ташқи манбалардан олинган бошқа ҳужжатларни ўрганиш ҳамда таҳлил этиш асосида амалга ошириладиган назоратдир. Бунда солиқ тўловчига аниқланган солиққа оид ҳуқуқбузарликларни мустақил равишда бартараф этиш ҳуқуқи берилади. Тегишли камчиликлар бўйича солиқ тўловчига талабнома юборилади. Унга жавобан тақдим этилган ахборотнинг ишончлилигини тасдиқлаш ёки ахборотни ўрганиш зарурлиги сезилса, мавзули экспресс ўрганиш ташкил этилади.\nМавзули экспресс ўрганиш тадбиркорлик субъекти жойлашган жойга чиққан ҳолда ўтказилиб, етти календарь кунидан ортиқ бўлмайди. Солиқ тўловчилар ўрганиш тугагунига қадар аниқланган солиққа оид ҳуқуқбузарликни мустақил равишда бартараф этишга ҳақлидир.\nБундан асосий мақсад солиқлар ва божхона имтиёзлари қўлланишининг қонунийлиги, устав капиталидаги давлат улуши 50 фоиз ва ундан ортиқ бўлган хўжалик бирлашмаларининг соф фойдаси ва дивидендларининг ҳисобланишини аниқлашдан иборат. Қолаверса, солиқ тўловчининг банк ҳисоб рақамларидаги пул маблағлари ҳаракатидаги номутаносибликлар, ахборот тақдим этиш мажбурияти юкланган органлар ва ташкилотлардан солиқ органларига келиб тушган маълумотлар таҳлили бўйича аниқланган фарқлар, ташқи савдо шартномалари бўйича импорт ва экспорт маҳсулотлари нархларининг ошириб ёки тушириб кўрсатилиши текширилади.\nШунингдек, ҳисоботда кўрсатилган ишлаб чиқариш, омборхона, савдо биноларини, шу жумладан, солиқ тўловчи томонидан даромад олиш учун фойдаланилаётган ёки солиқ солиш объектларини сақлаш билан боғлиқ бўлган жойларни кўздан кечириш, иш ўринлари сони, товар-моддий қимматликлар, асосий воситалар ёки бошқа мол-мулкнинг мавжудлиги кўздан кечирилади.\nАйни шу мақсадда жорий йилда вилоят давлат солиқ бошқармаси масъул ходимлари томонидан бир қанча ўрганишлар ўтказилди. Натижада 14 та ҳолатда тадбиркорлик субъектлари томонидан 59 миллиард 900 миллион сўмлик маҳсулот камомадига йўл қўйилгани аниқланган.\nМасалан, Қамаши туманида давлат рўйхатидан ўтган "Қамаши томорқа хизмати" масъулияти чекланган жамияти билан юз берган ҳолатни олайлик. Жамият фаолияти субъект номидан ҳам маълум. Аҳолига томорқа хизмати кўрсатиши керак. Қизиғи, ушбу корхона ўз асосий иши қолиб, шакар савдоси билан шуғулланган. Тўғри, муддаоси даромад топиш, буни айблаб бўлмайди. Аммо ташкилот 155 миллион сўмлик шакар маҳсулотини харид қилиб, нақд пулга сотиб юборган. Натижада 155 миллион сўмлик камомад келиб чиққан.\nЎрганишлар давомида вилоятдаги 7 та тадбиркорлик субъекти томонидан 2 миллиард 100 миллион сўмлик имтиёзлардан нотўғри фойдаланиш ҳолати ҳам қайд этилган.\nМасалан, Нишон туманида давлат рўйхатидан ўтиб фаолият юритаётган "Л-Мадад" (номи ўзгартирилган) хусусий корхонаси умумий овқатланиш фаолиятидан кўрилган 2 миллиард 500 миллион сўмлик даромадга аутсорсинг (давлат ташкилотига озиқ-овқат етказиб бериш) хизмати маҳсули сифатида қараган. Аслида эса мазкур маблағ манбаи бошқа. Ишбилармон ўзини имтиёздан фойдаланган қилиб кўрсатиши оқибатида 258 миллион сўмлик солиқлар ҳисобланмасдан қолган.\nВилоят давлат солиқ бошқармаси масъул ходимлари 2019 йилнинг ўтган даври мобайнида 76 маротаба мавзули экспресс ўрганишларга чиққан бўлса, ташкилотлардан 34 миллиард сўмга қайта ҳисоботлар олинди. Йил бошидан буён 28 миллиард 200 миллион сўм маблағ бюджетга ундирилди.\nФаолиятимиз давомида гувоҳ бўлаяпмизки, кимдир билиб, кимдир билмасдан солиқ билан боғлиқ ҳуқуқбузарликларга йўл қўяяпти. Ҳар жойда тош-тарози бўлгани каби соҳамизда ҳам бундай ҳолатларга нисбатан тегишли тартибда чора кўрилмоқда. Жумладан, ўтказилган ўрганишлар натижасида ҳуқуқбузарликлар билан боғлиқ 12 та ҳолатда ҳужжатлар расмийлаштирилиб, чора кўриш учун ҳуқуқни муҳофаза қилувчи ташкилотларга юборилди.\nҲурматли солиқ тўловчи тадбиркор, шуни унутмангки, Сиз томонингиздан мавзули экспресс ўрганишга тааллуқли ҳужжатлар тақдим этилмаган тақдирда, давлат солиқ хизмати органининг мансабдор шахси томонидан бу тўғрисида далолатнома тузилади. Далолатнома илгари солиқ тўловчи томонидан тақдим этилган ахборотни ишончли эмас, деб топиш учун асос бўлади.\nвилоят давлат солиқ бошқармаси бўлим бошлиғи


Ўзбекистонда об-ҳаво: салқинлик келгмоқда\n05 Iyul 14:34 / Published in Жамият\nЎзбекистонда иссиқлик пасаймоқда: об-ҳаво маълумоти\nЎзгидромет ушбу ҳафтанинг охирига кутилаётган об-ҳаво ҳақида сўзлаб берди.\nСиноптикларнинг фикрига кўра, яқин кунларда Ўзбекистонга узоқ кутилган салқинлик келади.\n«Ҳафтанинг кўп қисмида Ўзбекистон бўйлаб Эрон ҳудудларидан қуруқ ва иссиқ ҳавони олиб ташлаш давом этмоқда. Ҳавонинг ҳарорати кечаси 25-27 даража, кундузи 41 дан 43 даражагача ва 44- даражагача иссиқ бўлади. Шимолий, жанубий ва чўл зоналарида 46 даражани ташкил этади, бу ўртача узоқ муддатли кўрсаткичлардан 5-8 даражага ошади», — дея таъкидладилар синоптиклар.\nЖума кунидан бошлаб Волга дарёсидан тоза ва нисбатан салқин ҳаво республика ҳудудига ёйила бошлайди ва иссиқлик аста-секин сусаяди. Жума куни кундузги ҳарорат 37-40 даражагача пасаяди ва фақат жанубий вилоятларда 42-44 даража иссиқ бўлади.\nҚорақалпоғистон ҳудудида ҳарорат пайшанба кунидан пасайишни бошлайди ва жума куни ҳаво ҳарорати 32-37 даражани ташкил қилади.\nДам олиш кунлари бутун Ўзбекистон бўйлаб ҳаво ҳарорати пасайишда давом этади.\nҲафтанинг бошида ва охирида Ўзбекистоннинг айрим тоғ олди ва тоғли ҳудудларида момақалдироқли маҳаллий ёмғир ёғиши мумкин эмас, сешанба куни кечқурунгача эса Тошкент вилоятининг текис ҳудудида озгина ёмғир ёғиши мумкин эмас.\nҲафта давомида республика бўйлаб баъзи жойларда шамол 15-20 м/с гача кучайиши кутилмоқда.\nTagged under: ИССИҚЛИК, ОБ-ҲАВО, ОБ-ҲАВО МАЪЛУМОТИ, САЛҚИНЛИК, ЎЗГИДРОМЕТ, ЎЗР\nИИБ ходимлари янги формани синовдан ўтказмоқдалар


hidoyat.uz – “Мовароуннаҳр” нашриётининг сайти - ЮКСАК ШАРАФ\nАллоҳ (тоати йўли)да ҳаққоний жидду жаҳд қилинглар! У сизларни (шу дин учун) танлади ва динда сизларга бирор ҳараж (қийинчилик) қилмади. Отангиз Иброҳимнинг дини (Ислом)ни (ушлангиз)! Токи (қиёматда) пайғамбар сизларга гувоҳ бўлиши учун, сизлар эса (қолган) одамларга гувоҳ бўлишингиз учун (Аллоҳнинг) ўзи сизларни илгари (муқаддас китобларда) атагандек, мана шу (Қуръон)да ҳам мусулмонлар деб атади. Бас, намозни баркамол адо этинглар, закотни беринглар ва Аллоҳга боғланинглар! У сизларнинг хожангиздир. Бас, У нақадар яхши хожа ва (мадад сўраган мўминларга) нақадар яхши мададкордир!" (Ҳаж, 78).\nУшбу оятда Ҳақ таоло йўлида жидду жаҳд қилишимиз буюрилади. Имом Насафий: "Аллоҳ (тоати йўли)да ҳаққоний жидду жаҳд қилинглар!" мазмунли ояти каримани "нафсга қарши, ҳою ҳавас, истакларга қарши курашинглар", деб тафсир қилганлар.\n"У сизларни (шу дин учун) танлади ва динда сизларга бирор ҳараж (қийинчилик) қилмади". Яъни, Ўз дини – Исломни сиздан кейинги кишиларга ўзгаришсиз етиши учун сизларни танлади. Дин арконларининг биронтасида: таҳоратда, намозда, рўзада, ҳажда бўлсин, банданинг зиммасига оғир, тоқати етмайдиган нарса йўқ.\nИбн Аббос ва Ибн Умар (розияллоҳу анҳумо) "Динда сизларга бирор ҳараж (қийинчилик) қилмади" оятидаги ҳараж калимасини – танглик, чорасизлик, деб тафсир қилганлар. Масалан, сув топилмаган, ёки аъзоларига сув тегса касали оғирлашиши мумкин пайтларда таяммум қилиш, сафардаги киши тўрт ракатлик фарз намозларни қаср қилиши ва рўза тутишнинг унга ихтиёрлилиги, руку ва саждага қодир бўлмаган узрли кишиларнинг имо-ишора билан намоз ўқиши каби яна кўплаб енгилликлар берилган.\n"Отангиз Иброҳимнинг дини (Ислом)ни (ушлангиз)!" Иброҳим (алайҳиссалом) Пайғамбаримизнинг (алайҳиссалом) боболаридир. Ҳар бир пайғамбар ўз уммати учун ота ҳукмида бўлади. Ҳадисда: "Мен сизларга отангиз кабидирман", дея марҳамат қилинган. Бошқа оятларда ҳам, жумладан, Оли Имрон сураси 95-оятида: "Иброҳимнинг (алайҳиссалом) динига эргашинглар", деб амр этилади.\n"(Қиёматда) пайғамбар сизларга гувоҳ бўлиши учун, сизлар эса (қолган) одамларга гувоҳ бўлишингиз учун (Аллоҳнинг) ўзи сизларни илгари (муқаддас китобларда) атагандек, мана шу (Қуръон) да ҳам мусулмонлар деб атади". Аллоҳ таоло биз уммати Муҳаммадияни Таврот, Забур ва Инжилда шарафли ном билан "мусулмон" деб атади ва Қуръони каримда Расулуллоҳни (соллаллоҳу алайҳи ва саллам) бандаларга Аллоҳ таолонинг амрларини етказганига, биз мусулмонларни Пайғамбарлар (алайҳимуссалом) рисолатларини инсонларга адо этганларига гувоҳ қилди. Бу биз мусулмон умматлар учун юксак шарафдир.\n"Бас, намозни баркамол адо этинглар, закотни беринглар ва Аллоҳга боғланинглар! У сизларнинг хожангиздир. Бас, У нақадар яхши хожа ва (мадад сўраган мўминларга) нақадар яхши мададкордир!" (Ҳаж,78). Намозни комил адо этиш, закотни мамнуният билан бериш, барча ишларда Аллоҳ таолога таваккал қилиш банда учун қандаям яхшидир. Гуноҳ ишлар қилсак ҳам У бизни ризқлантиради. Барча ишларимизни адо этишимизда мададкор, улуғ ва беҳожатдир. Фақат Унга сиғинамиз, Ундангина мадад сўраймиз. Зеро, У бизнинг ягона хожамиздир.\nНасафий, Исмоил Ҳаққий Бурсавий, Али ибн Муҳаммад Шавконий тафсирлари асосида Абдувоҳид ЎРОЗОВ тайёрлади.\n1234 марта ўқилган.


Қиёматнинг катта аломатлари: Маҳдий чиқиши (1)\nBy Зубайр Исмоил on 06/22/2019 МАҚОЛАЛАР ҚИЁМАТ АЛОМАТЛАРИ\nИККИНЧИ БЎЛИМ: ҚИЁМАТНИНГ КАТТА АЛОМАТЛАРИ\nБу бўлим қуйидаги мавзуларни ўз ичига олади:\nМасиҳ Дажжол фитнаси.\nИсо ибн Марям алайҳиссалом тушиши.\nЯъжуж ва Маъжуж чиқиши.\nҚуёшнинг кунботардан чиқиши.\nОхирзамонда бўладиган тутун.\nУч марта ер ютиши.\nОдамларни тўплайдиган олов.\nҚиёматнинг катта аломатларидан бири охирзамонда Маҳдийнинг зоҳир бўлишидир. Маҳдий уммат бошқарувини қўлга олади ва динни тирилтиради. У Ислом билан ҳукм қилиб, жабру зулмга ботган ерни адолатга тўлдиради. Уммат унинг замонида илгари ҳеч қачон кўрмаган яхшилик, роҳат-фароғат ва неъматлар ичида яшайди. Ҳофиз Ибн Касир раҳимаҳуллоҳ айтади: «Унинг замонида мева-чевалар кўп, экин-тикинлар мўл, молу дунё беҳисоб, салтанат енгилмас, дин қойим, душман мағлуб, яхшилик бардавом бўлади».\nБу мавзуда сўз қуйидаги масалаларда боради:\nБиринчи масала – “маҳдий” сўзининг маъноси.\nМаҳдий – луғатда «ҳидоят» сўзидан олинган бўлиб, «ҳидоятланган» маъносини билдиради. Ҳидоят – тўғрилик ва йўллаш демакдир. Бирор йўлга йўллаш эса ўша йўлни танитиб, билдириб қўйишни англатади.\nИбн Асир айтади: «Маҳдий – Аллоҳ ҳақ йўлга ҳидоят қилган киши бўлиб, бу исм болаларга қўйила бошланди ва ҳатто урфга айланиб кетди».\n“Маҳдий” деган сўз талай ҳадисларда келган. Жумладан, Ирбоз ибн Сориянинг ҳадисида: «…маҳдий бўлган хулафойи рошидинлар суннатини ҳам (маҳкам ушланглар)», деб келади.\nИбн Асир айтади: «Ҳадисдаги маҳдий (ҳидоятланган) халифалардан мурод Абу Бакр, Умар, Усмон ва Алидир (Аллоҳ барчаларидан рози бўлсин). Шундай бўлса-да, уларнинг йўлларидан юрган барчага бу номни омматан қўллаш дуруст саналади».\nБиз бу ерда назарда тутган Маҳдийдан мурод эса, Расулуллоҳ саллаллоҳу алайҳи ва саллам башорат берган киши бўлиб, у охирзамонда келади, дини Исломни қўллайди ва адолатни ёяди. Мусулмонлар у кишига эргашади ва исломий мамлакатларни қўлга киритади. Маҳдий Расулуллоҳ саллаллоҳу алайҳи ва саллам аҳли байтларидан бўлади. Унинг замонида Исо алайҳиссалом ҳамда Дажжол чиқади.\nМаҳдий борасида кўп ҳадислар келган бўлиб, улар саҳиҳ, ҳасан, қониқарли заиф ва ўта қаттиқ заиф ривоятлардан иборат.\nУшбу ҳадисларда келишича, ер юзи зулм, фасод ва туғёнга тўлиб тошгач, Маҳдий одамлар орасидан чиқади ва жабру зулмга ботган дунёни адолат ва ҳаққониятга чевиради.\nУ Набий саллаллоҳу алайҳи ва саллам сулоласидан, Фотима разияллоҳу анҳо зурриётидан чиқади. Яноғида порлаб турган юлдуздек холи бўлади.\nИккинчи масала – исми, отасининг исми ва насаби.\nМаҳдийнинг исми «Муҳаммад», отасининг исми «Абдуллоҳ» бўлади.\nАбдуллоҳ ибн Масъуд разияллоҳу анҳудан ривоят қилинади, Расулуллоҳ саллаллоҳу алайҳи ва саллам айтдилар: «Агар дунёдан фақат бир кун қолса-да, Аллоҳ мендан – ёки аҳли байтимдан – исми исмимга, отасининг исми отамнинг исмига ўхшаган бир кишини чиқармагунча ўша кунни узайтириб туради…»\nБошқа ривоятда эса: «Менинг аҳли байтимдан бўлган, исми исмимга ўхшаган бир киши арабларга соҳиб чиқмагунча дунё тугаб битмайди», деганлар.\nЯна бир ривоятда эса: «Менинг аҳли байтимдан бўлган, исми исмимга ўхшаган бир киши раҳбар бўлади…» деб хабар берганлар.\nНасабига келсак, талай ривоятлар Маҳдий Муҳаммад саллаллоҳу алайҳи ва саллам қизлари Фотима разияллоҳу анҳо зурриётидан эканини баён қилади.\nУмму Салама разияллоҳу анҳо айтади: Расулуллоҳ саллаллоҳу алайҳи ва саллам бундай деганларини эшитдим: «Маҳдий менинг пушти-камаримдан, Фотиманинг болаларидандир».\nАли ибн Абу Толиб разияллоҳу анҳудан ривоят қилинади, Расулуллоҳ саллаллоҳу алайҳи ва саллам айтдилар: «Маҳдий биздан, аҳли байтдан. Аллоҳ уни бир кечада ислоҳ қилади».\nУшбу хабарларнинг барчаси Маҳдий Расулуллоҳ саллаллоҳу алайҳи ва саллам зурриётидан, Фотима разияллоҳу анҳо авлодидан эканини тасдиқлайди. Умматнинг жумҳур уламолари тўғри деб билган нарса ҳам шудир. Бундан четланиб, бошқа заиф ва тўқима ҳадисларга юзланиш тўғри бўлмайди.\nҲофиз Ибн Касир раҳимаҳуллоҳ Маҳдий ҳақида: «У Муҳаммад ибн Абдуллоҳ ал-Алавий (яъни Али разияллоҳу анҳуга нисбатан) ал-Фотимий (Фотима разияллоҳу анҳога нисбатан) ал-Ҳасанийдир (Ҳасан разияллоҳу анҳуга нисбатан)», деган.\n Ибн Касир. «Ан-ниҳоя фил-фитан вал-малоҳим», 1/31.\n Қаранг: «Ан-ниҳоя фи ғарибил-ҳадис» (5/254). «Лисонул-араб» (15/353, 354).\n «Ан-ниҳоя фи ғарибил-ҳадис», 5/254.\n Термизий (2676), Ибн Можа (44) ва бошқалар ривояти.\n Ибн Қаййим «Ал-манорул муниф»да (148) бунга ишора қилиб: «Ушбу ҳадислар тўрт қисмдир: Саҳиҳ, ҳасан, ғариб ва тўқима ҳадислар», деди. Албоний ҳам «Тахрижу аҳодиси фазоил аш-шом» асарида (42) шундай деган.\n Термизий (2231) ва Абу Довуд (4282) ривояти.\n Термизий (2230) ва Абу Довуд (4282) ривояти.\n Абу Довуд «Сунан»ида (4284), Ибн Можа «Сунан»ида (2/1368), Ҳоким «Мустадрак»да (4/557) ривоят қилган, Албоний «Саҳиҳ ал-жомеъ»да (6734) саҳиҳ санаган.\n Ибн Можа (4085) ва Аҳмад (1/84) ривояти. «Бир кечада ислоҳ қилади» дегани – Аллоҳ уни мағфират қилади, тавфиқ беради ва тўғри йўлга илҳомлантиради. Аввал бундай (ислоҳ) бўлмаган бўлади, деганидир. (Ибн Касир. «Ан-ниҳоя фил-фитан вал-малоҳим», 1/55.)\n «Ан-ниҳоя фил-фитан вал-малоҳим», 1/31.\nAvvalgi maqolaАллоҳ суйган бандалар: Зинодан четланиш (3)\nKeyingi maqola Абу Бакр розияллоҳу анҳу: Мужжоа ибн Муроранинг мусулмонлар қўлига асир тушиши


Бундан зўри бўлмайди: Forbes версиясига кўра “олтин” тўйлар - - - www.Voydoda.com - Развлекательный портал -\nБундан зўри бўлмайди: Forbes версиясига кўра “олтин” тўйлар\n26 Дек 2015(00:08)\n“Ҳашамдор тўй” тушунчаси нимани англатади? Forbes XXI асрнинг энг кўп маблағ сарфланган тўйларини ҳисоблаб чиқди.\nШон Паркер ва Александра Ленас\nFacebook асосчиларидан бири Шон Паркер ва келин қўшиқчи Александра Ленас тўйларини фэнтези услубида безашга қарор қилдилар.\nЖуфтлик Оскар мукофотини қўлга киритган фильм “Узуклар қироли”нинг костюмлар бўйича рассоми Нгилу Диксонни стилист сифатида таклиф этишди. Меҳмонлар қадимий мактублар кўринишидаги безатилган таклифномалар олдилар.\nБайрам учун безаклар Калифорниянинг Биг-Сюр шаҳрида қурилди ва миллион долларга айланди.\nКейинчалик Паркер қўриқхона ҳудудида ноқонуний тарзда тўйини нишонлагани учун Калифорния штатига яна 2,5 миллион АҚШ доллари ҳажмидаги жарима тўлашга мажбур бўлди.\nНикоҳ тўйи учун жами бўлиб 9 миллион сарфланди.\nТатьяна Навка ва Дмитрий Песков\nРоссия президентининг матбуот котиби Дмитрий Песков ва фигуристка Татьяна Навканинг тўйи мана шу йилнинг август ойида Сочида бўлиб ўтди. Никоҳ маросимига 100 дан ортиқ меҳмонлар ташриф буюришди, уларнинг орасида машҳур сиёсатчилар, амалдорлар ва мусиқачилар бор эди.\nМаросим учун жами 600 минг доллар сарфланди. Тўйда олинган суратларда Песковни қўлидаги қимматбаҳо соат билан боғлиқ жанжалларни ҳисобга олмаганда, спортчининг фикрига кўра, маросим “таъсирли ва ёқимли” ўтди.\nАсал ойини Навка ва Песков гап-сўзларга қараганда, ижараси бир ҳафа учун 26 миллион рубль бўлган Сардиниядаги яхтада ўтказдилар.\nЧелси Клинтон ва Марк Мезвински\nАҚШнинг собиқ президенти Билл Клинтоннинг ягона қизининг тўйи қатъий равишда сир тутилди.\nЧелси ва Марк 2010 йилда Райбек (Нью-Йорк штати) да турмуш қурдилар. Маросимда шаҳар олиб чиқувчи йўл ва унинг тепасида жойлашган ҳаводаги ҳудуд ҳам ёпиб қўйилди. Меҳмонларга махсус идентификацион билакузуклар тарқатилди.\nТўй учун хизмат қилган кейтеринг компанияларининг ҳақи 750 минг долларга тушди. Никоҳни нишонлаш учун жами бўлиб 5 миллион доллар сарфланди.\nЎтган йили жуфтлик фарзандли бўлишди. Мана шу кунларда маълум бўлишича, Челси ва Марк иккинчи фарзандни кутишяпти.\nДональд Трамп ва Мелания Кнаусс\nМодель Мелания Кнаус билан 2005 йилдаги никоҳ бизнесмен Дональд Трамп учун учинчиси ҳисобланади. Бироқ маросим нишонланиши бўйича аввалгиларидан қолишмайди.\nКелин Christian Dior нинг 100 минг долларлик либосида меҳроб олдига борди, тўй учун тахминан миллион доллар сарфланди.\nПол Маккартни ва Хизер Миллс\nЖаноб Полнинг Хизер Миллс билан учинчи тўйи ўрта аср Ирландия қасрида бўлиб ўтди. Маросим эса ҳинд услубида ташкил этилди. Кечада меҳмонларга завқ берган мушакбозлик нарҳи 100 минг фунт стерлингга айланди.\nМеҳмонлар орасида Ринго Старни кўриш мумкин эди, табиийки, байрамда Beatlesнинг хит қўшиқлари янгради. Байрамнинг умумий нарҳи 3 миллон долларга тенг бўлди.\nАфсуски, 4 йилдан кейин юз берган ажрашиш бундай чиройли ва сокин бўлмади: Миллс Маккартни бойлигининг бир қисмини суд орқали ундиришга ҳаракат қилди.\nАндрей Мельниченко ва Александра Николич\n«Еврохима» компанияси директорлар кенгаши раиси, Forbes рўйхатининг доимий иштирокчиси Андрей Мельниченко 2005 йилда югославиялик модель ва қўшиқчи Александра Николичга уйланди.\nМаросим 30 миллион долларга тушди. Тўйга 300 та меҳмон таклиф қилинди. Келин-куёв улар учун ўзлари либос танладилар: аёллар учун кўйлаклар, эркаклар учун эса Armani смокинглари. Келин Vera Wang кўйлагини кийди.\nЛайза Минелли ва Дэвид Гест\nАйтишларича, Минелли ва Гестнинг тўйи “Грэмми” тақдирлаш маросимига ўхшаш бўлган. У Нью-Йоркдаги Regent меҳмонхонасида бўлиб ўтди. Элизабет Тейлор келиннинг дугонаси бўлди.\nМаросимни Тони Беннетт олиб борди, меҳмонлар орасида Миа Фэрроу ва Даяну Россни кўриш мумкин эди.\nНикоҳ бор-йўғи бир ярим йил давом этди ва жанжалли ажрим билан якунланди.\nВаниша Миттал ва Амит Бхатиа\nҲинд тўйлари нафақат энг ранг-баранг, баъзида энг қимматлари ҳамдир. 2004 йилда ҳинд металлургия магнатининг қизи Лакшми Миттал банкир Амит Бхатиага турмушга чиқди.\nЖуфтлик тўйни Парижда нишонлашди, у ерга мингга яқин дўстлари ва қариндошларини олиб боришди.\nБайрам бир ҳафта давом этди ва унга 60 миллион доллар сарфланди. Меҳмонлар Тюильри боғи бўйлаб сайр қилдилар, Кайли Миноуг ижросидаги жонли ижрони тингладилар.\nБайрам давомида меҳмонларга жами бўлиб 6000 та таом тортилди, 300 нафар вегетариан меҳмонлар учун махсус таомлар Ҳиндистондан самолётда ҳар куни етказиб берилди.\n2003 йилда Ваниша Миталл турмуш ўртоғи билан ажрашиш учун ариза берди.\nШристи Миттал ва Гулража Бехл\nМитталлар оиласи тушунишимиз бўйича тўйларга пулини аямайдиганлардан. 2013 йилда ҳиндистонлик сармояли банкир Гелраж Бехл Прамода Миталнинг қизи ва Лакшми Миталнинг жияни Шристи Миталга уйланди.\nКуёв тўйга оппоқ отда кириб келди.\nМазкур тўй учун 82 миллион долларга яқин пул сарфланган. Каталонияда бўлиб ўтган маросим учун 200 киши хизмат кўрсатди. Шампань ичимлигининг ўзи 160 минг долларга тушди, олти қаватли торт эса 60 кг ҳажмга эга эди.\nПрия Сачдев ва Викрам Чатвал\nМодель Прия Сачдев ва собиқ актёр ҳамда миллионер Викрам Чатвалнинг никоҳ тўйи 2006 йилнинг февралида бўлиб ўтди. Улар тўйларини ўн кун давомида Ҳиндистоннинг учта турли шаҳарларида нишонлашди.\nМаросимга АҚШнинг собиқ президенти Билл Клинтон рафиқаси Хиллари Клинтон билан, модель Наоми Кэмпбелл, актёр Харрисон Форд, “пўлат қироли” Лакшми Миттал ва Ҳиндистоннинг бош вазири Манмохан Сингх ташриф буюрдилар.\nФиллар устидаги поло ва Mughal сузиб юрувчи саройидаги бал меҳмонларга завқ бағишлади.\nВикрам ва Прия 2011 йилда ажрим учун ариза беришди.\nТеги: Бундан зўри бўлмайди: Forbes версия


2021 йилда Сирдарё вилоятида 25,5 трлн сўмлик 737 та лойиҳа амалга оширилади – Газета.uz\n2 март 2021, 05:43 Сиёсат\n2021 йилда Сирдарё вилоятида умумий қиймати 25 триллион 500 миллиард сўм бўлган 737 та лойиҳа амалга оширилади. 1 март куни президент Шавкат Мирзиёев вилоятнинг инвестиция лойиҳалари тақдимоти билан танишди.\nПрезидент матбуот хизмати хабар беришича, маблағларнинг қарийб 900 миллион долларини хорижий инвестициялар ташкил этади. Лойиҳалар натижасида йилига 11 триллион сўмлик ишлаб чиқариш қуввати, қарийб 36 минг иш ўрни яратиш мақсад қилинган.\nСирдарё вилоятида 200 минг тоннадан зиёд пахта етиштирилади. Давлат раҳбарининг қайта ишлашни чуқурлаштириш, хомашёни қўшилган қийматли маҳсулотга айлантириб сотишга қаратилган сиёсати натижасида бу борадаги кўрсаткичлар ўсиб бормоқда, дейилади хабарда.\nХусусан, 2020 йилда вилоятда маҳаллий хомашёдан трикотаж мато тайёрлаш даражаси 70, кийим-кечак ишлаб чиқариш даражаси 75 фоиз бўлган бўлса, жорий йилда буларни 100 фоизга етказиш мўлжаллангани айтилмоқда.\nҚурилиш материаллари саноатида 16 та лойиҳа режалаштирилган. Мисол учун, Янгиер шаҳрида кафел, Сайхунобод туманида газоблок, Ховос туманида гипсокартон ишлаб чиқариш йўлга қўйилади. Барча корхоналарни шу йил ишга тушириб, 2 мингга яқин кишининг бандлигини таъминлаш кўзда тутилган.\nДавлат раҳбари Мирзаобод туманида Гужарат саноат зонасини ташкил этиш лойиҳасига алоҳида аҳамият қаратди. У ерда томчилатиб суғориш ва иссиқхона жиҳозлари, қишлоқ хўжалиги техникаси агрегатлари ва минитехникалар, пластмасса буюмлар, трикотаж, озиқ-овқат маҳсулотлари ишлаб чиқарувчи 8 та корхона бўлади. Уларда 1 минг 600 дан зиёд киши ишлайди. Йилига 25 миллион долларлик экспорт имконияти яратилади, дейилади хабарда.


Суратлар КХДРнинг сув ости баллистик ракета дастури борлигини исботламоқда\n11:25 / 20.11.2017\nШимолий Корея "ўзининг илк баллистик ракетали сув ости кемасини барпо қилиш учун тиғиз иш жадвалига риоя қилмоқда". 38 North веб-сайтига жойлаштирилган суратлар таҳлили шундай дейишга асос бўлмоқда, деб ёзмоқда BBC.\nСуратлар Шимолий Кореянинг бир неча йиллардан бери сув ости қитъалараро баллистик ракеталарни ишлаб чиқишни ривожлантираётганидан далолатдир.\nПхеньян аллақачон сув ости кемасининг прототипи ҳамда ракетани учирадиган сув ости баржасига ҳам эгалиги яққол кўринади. Аммо янги суратларда КХДРнинг шарқий соҳилларидаги Синпо бандаргоҳидаги қурилиш майдони кенгайтирилгани яна бир ракета ташувчи сув ости кемаси барпо этилаётганидан дарак беради.\nТасвирларда 2 та йирик айлана иншоотлар ҳам кўзга ташланади. У сув ости кемасининг босим корпусига ўхшайди.\nСунъий йўлдошдан олинган суратлар 2017 йил мобайнида йирик қурилиш майдонига катта ўлчамдаги бутловчи ва эҳтиёт қисмларнинг олиб борилаётгани ва у ердан олиб чиқилаётганини кўрсатади, дейилади 38 North сайтида.


Тухель “Челси”ни янгилайди. 260 млн фунтга кимлар олинади?\n26 февраль, 2021, 11:00\nКеладиганлар ҳам, кетадиганлар ҳам аниқ...\n“Челси”ни қабул қилиб олганидан кейин жамоа ўйинини кучайтира олган Томас Тухелга клуб президенти Роман Абрамович трансферлар учун катта маблағ ажратишга қарор қилди.\nХабарларга қараганда, ёзда германиялик мутахассиси ўзи истаган футболчиларни олиш учун 260 миллион фунтга эга бўлади.\nТаклиф этиладиган футболчиларнинг ҳаммаси Бундеслига юлдузлари ҳисобланади. Хусусан, лондонликларнинг асосий трансфер нишони “Боруссия” тўпурари Эрлинг Холанд бўлади. Шунингдек, рўйхатга “Бавария” юлдузлари Давид Алаба ва Никлас Зюле ҳам киритилган.\nЎз навбатида, Тухель клубни тарк этиши керак бўлган ўйинчиларни ҳам аниқлаб олди. Унга кўра, Бен Чилуэлл, Кристиан Пулишич, Эмерсон, Оливье Жиру, Жоржиньо каби яна бир неча футболчи ёзда ўзига янги жамоа қидириши керак бўлади.


ЛАВЛАГИ НАВ ВА ДУРАГАЙЛАРИ\nУшбу сахифада турли муддатларга мўлжалланган, дунёнинг етакчи компаниялари томонидан ишлаб чикарилган хашаки ва канд лавлагининг серхосил нав ва дурагай уругларини эътиборингизга хавола этамиз\nNS SEME, HBP\nКогоз копда, 2,5 кг\nМарт Апрел Май\nNS NORA F1\nКАНД ЛАВЛАГИ - NOVELLA F1. - ҚАНД ЛАВЛАГИ - Novella F1. Maribo. Дания- Моногерм диплоидли дурагай,церкоспориоз ва лавлагининг бошка кўпгина касалликларига чидамлилиги юкори. Шароитга мослашиши яхши, курғокчиликка чидамли, хосилдорлик бўйича ажойиб натижаларга эга дурагай. Ўсимликлар сони 90 000-100 000 дона бўлганда хосилдорлиги 80-100 т/га, таркибидаги шакар микдори 14,22%. Вегетация даври 140-160 кун\nКАНД ЛАВЛАГИ - NS NORA F1. - Моногерм диплоидли дурагай,церкоспориоз ва лавлагининг бошка кўпгина касалликларига чидамлилиги юкори. Шароитга мослашиши яхши, кургокчиликка чидамли, хосилдорлик бўйича ажойиб натижаларга эга дурагай. Ўсимликлар сони 90 000-100 000 дона бўлганда хосилдорлиги 78-80 т/га, таркибидаги шакар микдори 14,22%. Вегетация даври 140-160 кун\nХАШАКИ ЛАВЛАГИ -Центаур Поли. – Ушбу нав нимширин типдаги лавлаги бўлиб, вегетация даври 140-160 кун. Йирик илдизмеваларнинг ўзига хос хусусияти шундан иборатки, уларда ёнламасига шохланиш бўлмайди. Илдизмевалар шакли чўзинчок-овал шаклда бўлиб, асосий кисми ердан баландда ўсгани учун тупрок билан ифлосланмайди. Гуллаш ва церкоспориозга чидамли. Бу навни деярли барча шароитда муваффакиятли етиштириш мумкин. Чунки Центаур поли тупрок таркиби ва сувга талабчан эмас. Илдизмеваси ва барглари жадал ўсади. Тайёр махсулотини эса, салкин омборларда май-июн ойларигача\tсаклаш мумкин. Бунда махсулот массаси деярли камаймайди. Центаур полининг яна бир ижобий хусусияти илдизмевасининг ердан ташкари кисми 60% ни ташкил килиб, бу хосилни механизмларсиз, кўл мехнати ёрдамида йигиштириб олиш имконини беришидадир. Таркибидаги курук моддалар микдори бўйича (16-17%) дунёдаги энг яхши навлар сирасига киради


ЎзА - Компьютер ва телефон ўйинлари инсультга сабаб бўлмоқда\nКомпьютер ва телефон ўйинлари инсультга сабаб бўлмоқда\n10.08.2018 16:16 Чоп этиш версияси\nНурмуҳаммад олти ёшда. Кейинги вақтда қўл-оёғини ишлатиши ва нутқида бузилиш сезилиб қолди. Ота-онаси шифокорларга ҳар қанча қатнаса-да, касалнинг сабабини тополмай ҳайрон. Ниҳоят болага туғма инсульт ташхиси қўйилди.\nҲайратдан ёқангизни ушлашингиз табиий. Биз одатда бу касалликни катталарда бўлишига кўникиб қолганмиз. Ваҳоланки, бу касаллик болалар орасида ҳам авж олиб бораётган экан. Хўш, инсульт ўзи нима? Қай ҳолатларда болаларда кузатилиши мумкин? Бунга компьютер ва мобиль телефон ўйинлари ҳам сабабчи бўлиши мумкинми?\nБу саволларга “Spektra Nevrology“ неврология клиникаси директори, олий тоифали шифокор Алишер Тўраев шундай жавоб берди.\n– Болалар орасида бундай касалликнинг кўпайишига экологиянинг ўзгариб кетгани, ота-оналарда турли, зарарли одатларнинг кўпайиб бораётгани, болалар руҳиятига салбий таъсир кўрсатувчи компьютер ўйинлари, телефонлар сабаб бўлмоқда.\nАвваллари 50 ёшдан ошгандан кейин инсульт ёки инфаркт кузатиларди. Ҳозирда гўдаклар инсульт билан туғилмоқда. 15 ёшга кирмасдан инфарктга чалинмоқда. Бунинг асосий сабабларидан яна бири кўп ишлаб, кам дам олинмоқда. Ота-боболаримиз саккиз соат ишласа, 16 соат дам олган. Бизда ҳозир бунинг акси... компьтер технологияларининг ривожланиши туфайли болалар турли ўйинларга берилиб, вақтнинг ўтганини сезмайди. Бу жараёнда уларнинг мияси зўриқиб кетади.\nШунингдек, болаларнинг соатлаб компьютер ва мобиль ўйинларни ўйнаб ўтириши, гапирмасдан фақат мияни ва қўлни ишлаши лаганевроз касалини ҳам келтириб чиқармоқда. Бундай касалга чалинганлар орасида 3-18 ёшгача бўлганлар кўп. Аслида инсон кўпроқ гапириши, мулоқотга киришиши керак. Бир вақтлар Амир Темур бобомиз ўзига хос ходимлар танлаганда турли саволлар берган. Довдирамасдан, аниқ жавоб берганларни “бундан яхши ходим чиқади”, дея ишга олган. Ҳозир болаларда нутқ бузилиб бормоқда.\nАслида ҳар иккаласи ҳам бош мия қон томирлари касалликлари бўлиб, неврологиянинг энг муҳим масалалари қаторига киради. Мисол учун, Бутунжаҳон соғлиқни сақлаш ташкилотининг статистикаси бўйича инсультда рўй берадиган ўлим кўрсаткичи умумий ўлим кўрсаткичининг 14 фоизини ташкил этиб, миокард инфаркти, рак касалликларидан кейин учинчи ўринни эгаллайди.\nАгар маълумотларга эътибор қиладиган бўлсак, жаҳонда ушбу хасталик ҳар 100 000 нафар чақалоқдан 24,7 нафарида кузатилади. Ўртача ҳар 4000 нафар тирик туғилган чақалоқдан бир нафари перинатал инсульт билан туғилади. Бу дард ўғил болаларда 1,5 баравар қизларга нисбатан кўпрок кузатилади.\nШу боис дунёда инсультнинг асоратларини даволайдиган ускуналар, технологияларга бўлган талаб ошиб бормоқда. Биз ҳам яқинда Германиядан ана шундай аппарат олиб келдик. Уч ойда 50 нафар ёш болалар ва 150 нафар катта ёшли беморларга кўмак кўрсатдик. Ўн кунлик муолажадан кейин беморларнинг аҳволида яхшиланиш кузатилмоқда.\nАгарда болаларни инсульт (цереброваскуляр зарба) – миянинг қон айланиш тизимини ўткир бузилиши, 24 соат ва ундан кўп давом этувчи марказий нерв системаси (МНС)нинг ўткир бузилишидан ҳимоя қилишни истасангиз, энг аввало уларни турли хилдаги компьютер ва телефон ўйинларидан ҳимоя қилинг. Ана шунда миянинг кучли зўриқишининг олдини олган бўласиз.


ОНАНИНГ УЙИГА ОЧИЛГАН ЙЎЛ – Тошкент Ҳақиқати\n17 март № 22 (13075) | Дилдаги гаплар\nУйланган кунларим севган ёрим Меҳринисога етишганимдан маст эдим. Дунёда мендан бахтли инсон йўқдай… Аммо, бу бахтиёрлигим бир ойга ҳам бормади. Негаки, ўзим Бекободдан, Меҳринисо эса Тожикистоннинг шундоқ бизга ёндош қишлоғидан эди… Қишлоқ бўлганда ҳам чатишиб кетган қишлоқлар, денг. Тўй бўлса, қишлоғимиздан туриб, у томондаги куй-қўшиқларни бемалол эшитардик.\nКуёвчақириққа айтилдик. Қишлоғимиздан чиқишимиз билан тиканли симлар, автомат ушлаган чегарачилар йўлимизни тўсди. Йўл йўқ! Унгача хотин уйига бир кунда икки марта ҳам бориб келарди. «Шундай ўтиб, маросимни ўтказиб келайлик!» дедик. «Бир қадам қўйсанг, отаман!» деди чегарачи. Ана энди томошани кўраверинг! Чегаранинг нариги томонида қайнотам қайиноғаларим билан пайдо бўлди. Улар ҳам чегарачиларга ялиниб кўрди. Натижа бўлмади.\n– Майли, «виза» оламан деб юз-юз эллик километр йўл босиб юрманглар, – қайнотам тўй куни қизига фотиҳа бераётганда ҳам йиғламаганди, баралла йиғлаб юборди. Кўзёшини тўнининг ўнгирига артиб, кафтларини очиб, қизини дуо қилди: – Қаерда бўлсанг ҳам тинч бўлгин!\nМеҳринисо отаси, ака-укаларидан айрилгандай дод-фарёд кўтарди. Уни бир амаллаб уйга олиб қайтдик…\nШунга ҳам йигирма йилдан ошибди. Бу орада Тошкентга кўчиб келдик, уй-жой қилдик. Аммо Бекобод – хотин томондан яхшими-ёмонми бир хабар келса, юрагим орқага тортиб кетарди: «Қандай бориб келамиз?»\nБу сафарги Бекободдан келган хушхабар билан хотин мени табриклади, мен хотинни!\n– Бўлар экан-ку! – дедим. – Яйра хотин, яйра!\nТелевизорни қўйдим. Омадимни қаранг, тожик-ўзбек санъат усталарининг концерти бўлаётган экан! Хотинга қўшилиб, ўзим ҳам ростмана рақсга тушдим. Қизим, ўғилларим ҳайрон!\n– Ўйнанглар, – уларни ҳам рақсга чорладим. – Оналарингнинг уйига йўл очилди!\nЎзбекистон теле-радиокомпанияси»Ассалом, Ўзбекистон» дастурининг муҳаррири


Мутахассислар тетиклик учун кузги парҳезни ишлаб чиқди - www.Voydod.net\nBarcha ovozlar: 59172\nvhyeuo Nefariuscila Helenzgaurl 998979289442 UmbrakSn Bobbyeler TreslottBorb GrokDurn ZubenOr lungspack\nEskiNishon, narkabulows4, sicsconfrimab, 3395459, 1997madrid, Dima_123-11\npusat3, Umidjon211991, Shoxijahon_Shox, DalerMusic, Жалил91, awirbek, AntiHacker, Gofmad, Ainsutthils, AArerneNaw, JaVoHiRBeK_9798, farhodjon99, inommedia, Sultonbek91, 11111, Отабек2929, TAMOJNIY, 938101363, 199327, farajon, baxa3444, (feruz)007, azizim, Erkaevabdurasul96, 998946006406x, BARCALIVERPUL, Goodboy23, Bush, andreysReque, dietradtiamab, narkabulows4, [Полный список]\nКузда организмга витаминлар, қуёш нури ва эндорфинлар етишмайди. Шубоис ҳаёт учун зарур бўлган ушбу муҳим компонентлар танқислигини тўлдириш мақсадида биз овқатни, айниқса,зарарли озиқ-овқатларни кўп тановул қила бошлаймиз. Америкалик олимлар кайфият ва қоматга зарар етказмасдаништаҳани қондиришга ёрдам берувчи оптимал кузги парҳезни ишлаб чиқди. Авваламбор, мутахассислар эътиборнитўғри нонушта қилишга қаратади. Айнан эрталабки нонушта моддалар алмашинувини бошлаб беради ва организмниқувват билан таъминлайди. Кузда ва қишда нонушта тўйимли ва иссиқ бўлиши керак. Парҳезчилар совуқ мавсумда иштаҳани назорат қилиш учун рационга парранда гўшти, ёғсиз мол гўштиникиритишни тавсия этади. Улардаги оқсил мушак массасини ушлаб туради, бироқ организмда ёғ кўринишида йиғилибқолмайди. Картошкани ҳам бемалол истеъмол қилиш мумкин: крахмал узоқ вақт ҳазм бўлмай туради ва шу боис анчавақтга тўқлик ҳиссини беради. Бунда қайнатилган ёки тоблаб пиширилган картошкани истеъмол қилганмаъқул.\nБўш пайтда эса мутахассислар обруч айлантиришни маслаҳат беради. Буниҳатто телевизор кўраётган пайтда ҳам қилиш мумкин. Бир соатлик машқлар калорияларнинг анчасини йўқ қилишга,прессни мустаҳкамлашга ва қоринни таранг қилишга қодир.\nКузда ароматерапия жудафойдали. Эфир мойларидан нафас олиш кайфиятни кўтаради, иммунитетни мустаҳкамлайди ва иштаҳани бўғади.Хусусан, лимон, ширин аперльсин, грейпфрут, мандарин, қарағай, кипарис каби игнабаргли дарахтлар вацитрусларнинг ҳиди моддалар алмашинувини тезлаштиради ҳамда очлик ҳиссини камайтиради.\nЯрим тунгача ухлашга ётиш керак. Бу пайтда тери ҳужайраларининг чуқур регенерацияси юз беради,организм “гўзаллик гормонлари”ни фаол тарзда ишлаб чиқара бошлайди. Бунинг устига уйқу пайтида организмкун бўйича сарфланган кучларни тиклайди.


Шоирларнинг қуёши (“Ғазал мулкининг султони” мавзусида маънавий-маърифий тадбир бўлиб ўтди)\nОпубликовано: 19.03.2016 16:07 | Печать | E-mail\nАгар Алишер Навоийни авлиё десак, у авлиёларнинг авлиёси,\nАлишер Навоий шаънига айтилган нақадар буюк ва такрорланмас таъриф! Ҳа, бундай такрорланмас таърифга лойиқ зот фақат Алишер Навоийдир. Шоирларнинг қуёши бўлмиш Навоий ҳазратлари шоир бўлиши билан қаторда ўз даврининг улуғ олими, мутафаккири ҳам эди. Навоийсиз бу давр фани ва маданияти тараққиётини тасаввур этиш қийин. Алишер Навоий илмий тадқиқотлари ва изланишларининг катта қисми, табиийки, тил ва адабиёт масалалари билан боғланган.\nМамлакатимизда Алишер Навоий хотираси юксак даражада эъзозланади. Эътибор берган бўлсангиз, бир вилоят, шаҳар, олий ўқув юрти (Самарқанд давлат университети), Тошкент Давлат кутубхонаси, Ўзбекистон Фанлар академияси Тил ва адабиёт институти, Адабиёт музейи, Катта академик опера ва балет театри, Санъат саройи, метро бекати, ўнлаб кўчалар у зотнинг номи билан аталган. Юртимизда Алишер Навоийнинг таваллуд айёми кўтаринки руҳда кутиб олинади ва турли жойларда шу муносабат билан тадбирлар, навоийхонлик кечалари ўтказилади.\nБундай хайрли анъана Тошкент ислом институтида ҳам жорий этилиб, Навоий таваллуди муносабати билан маънавий-маърифий тадбирлар, илмий учрашувлар ташкил этилади. Тадбирларга адабиётшунос ҳамда навоийшунос олимлар, мутахассислар таклиф этилади.\nЖорий йилнинг 8 февраль куни институтимизда ана шундай тадбирлар доирасида “Ғазал мулкининг султони” мавзусида маънавий-маърифий учрашув бўлиб ўтди. Тадбир халқимиз маънавий дунёсининг шаклланишига ғоят кучли ва самарали таъсир кўрсатган буюк мутафаккир, шоир Алишер Навоий ижодини чуқур ўрганиш ва уни ёшлар ўртасида кен тарғиб қилиш орқали талаба ёшларни ватанпарварлик руҳида тарбиялаш, уларнинг қалбида миллий ғурур уйғотиш, ёш авлодни миллий-маънавий қадриятларимизга ҳурмат руҳида ва ўтмиш меросимизнинг ҳақиқий билимдони, замонавий билимлар эгаси қилиб тарбиялашга кўмаклашиш мақсадида ташкил этилди.\nТадбирга Тошкент ислом университети проректори, филология фанлари доктори, профессор Зоҳиджон Исломов ва Тошкент шаҳар бош имом-хатиби Анвар қори Турсунов ташриф буюрдилар.\nТадбирни институт ректори Уйғун Ғафуров очиб берди ва сўз навбатини Анвар қори Турсуновга берди. Нотиқ ўз чиқишида тадбир қатнашчиларига Навоий ҳаёти ва ижоди ҳамда шеъриятининг бетакрорлиги, ундаги ўзаро меҳр-шафқат ғоялари нечоғли улкан аҳамият касб этгани ҳақида батафсил маълумот берди. Шу билан бирга маърузада Ҳазрат Навоий ижоди, эътиқоди ва дунёқараши асосини ислом дини ва тасаввуфий ғоялар ташкил этиши, унинг инсонпарварлик ғоялари айнан ана шу мангу ва барҳаёт ақидалар асосида шаклланганлиги ҳам инкор этиб бўлмас ҳақиқатлигини таъкидлади.\nСўнг профессор Зоҳиджон Исломов сўз олиб, Навоий ҳаёти, хусусан, унинг илм олиш йўлларидаги шижоати талабаларга ибрат эканига алоҳида тўхталиб ўтди. Яна туркий миллатнинг қуёши бўлган Низомиддин Алишер Навоий ҳазратларининг ҳар бир асарини ўрганиш, чуқур тадқиқ этиш, тушуниш, халқимиз, улғайиб келаётган ёшларимиз орасида тарғиб қилиш маънавий юксалиш, руҳий покланиш асоси бўлиб хизмат қилишини қўшимча қилди.\nТадбир давомида ТИИ Ахборот-ресурс марказида Алишер Навоий асарлари ҳамда улуғ шоир ҳақида ёзилган адабиётлар ҳам намойиш этилди. Шунингдек, талабалар томонидан тайёрланган деворий газеталар ҳам тадбир иштирокчиларига ҳавола қилинди.\nТадбир сўнгида Қуръони карим тиловат қилиниб, институт раҳбарияти томонидан меҳмонларга мазмунли суҳбатлари учун миннатдорчилик билдирилди.


Тбилисидаги намойишларда икки киши ҳалок бўлди\nГрузия ички ишлар вазирлиги 26 май куни сахарлаб Тбилисида ўтказилган намойишни тарқатиш пайтида икки киши, жемладан бир полициячи ҳалок бўлганини маълум қилди. Полиция кучлари намойишчиларга қарши кўз ёшини оқизувчи газ ва су пукагичларни ишга солди. Беш кундан бери намойиш ўтказаётган норозилар 26 май куни Мустақиллик кунига бағишланган ҳарбий парад ўтказиш учун Тбилиси марказий майдонини бўшатишдан бош тортаётган эди.\nГрузияда мухолифатнинг беш кундан бери давом этаиб келган намойишлари ўтган тунда полиция махсус кучларининг норозиларга нисбатан кўз ёши оқизувчи газ ва сув пукагичлар ёрдамида куч билан тарқатиб юбориши оқибатида зўравонлик билан якунланди.\nРасмийларга кўра, тўқнашув жойидан қочаётган машиналар икки кишини уриб, ўлдирган. Полиция кучлари парламент биноси олдига тўпланган намойишчиларни тарқатиш учун майдонга ярим тундан кейин кириб келди ва норозилар билан тўқнаш келди.\nВоқеада ўнлаб одамлар жароҳатланди.\n21 май кунидан бери давом этаётган норозиликлар иштирокчилари президент Михаил Саакашвилининг истеъфосини талаб қилаётган эди. Улар Саакашвилини оддий гуржилар тақдирига бефарқ қолаётган авторитар ҳукмдорга айланганликда айбламоқда.\nЧоршанба куни намойишчилар Мустақиллик куни муносабати билан 26 май кунига белгиланган ҳарбий параднинг ўтказилишига йўл қўймаслик мақсадида оммавий тарзда парламент биноси олдига кўчди.\nКечга яқин намойиш иштирокчиларининг кўпчилиги тарқаб кетди. Бироқ, ички ишлар вазирлиги матбуот котиби Шота Утиашвилининг сўзларига кўра, майдонда қолган норозилар, намойишга ажратилган муддат тугагач, темир таёқлар ва қўлбола қалқонлар ёрдамида полицияга ҳужум қилиб, зўравонликка қўл урган:\n- Полиция куч ишлатишга мажбур бўлди. Намойишчиларнинг бир қисми Намойишчиларнинг яна бир қисми воқеа жойидан машиналарда қочаётиб, оломон ичидан ўтиб кетаётган пайтда бир полициячининг ўлимига сабаб бўлди,- деди Грузия расмийси.\nИчки ишлар вазирлиги воқеа жойида катта тезликда кетаётган машиналар полициячини уриб юбориб, ўлдирганини кўрсатиши айтилаётган видиони эълон қилди. Утиашвили кейинчалик бу машиналар тагида қолиб, бир намойишчи ҳам ҳалок бўлганини қўшимча қилди. (Норозилардан бири олган фотосуратда эса бу намойишчининг полиция махсус кучлари калтаклаганидан кейин ҳалок бўлгани акс этган. Полиция буни изоҳлаганича йўқ.)\nВазирлик расмийлари машиналардан бирида намойишларнинг асосий ташкилотчиси, мухолифат етакчиси Нино Буржанадзе ёки унинг тан соқчилари бўлганини иддао қилмоқда.\nСаакашвилининг 2003 йилдаги Атиргул инқилоби давридаги собиқ иттифоқчиси Буржанадзе бу иддаоларни инкор қилиб, полицияни ўз тансоқчилари, ўғли Анзор Битсадзени ва ўнлаб намойишчиларни ҳисбга олганликда айбламоқд.\n- Кутилганидек, ниқоб кийган киши олдимизга келиб, барча тан соқчиларим ва ўғлимни ҳибсга олди. Улар қонунга қарши ҳеч нарса қилгани йўқ. Улар мени ҳимоя қилиш билан машғул эди. Табиийки, улар мени калтаклашларига йўл қўмаётган эди холос. Полицияга қаршилик кўрсатган мен бўламан. Нега улар мени ҳибсга олишмади? Нега улар мени бу ерда қолдириб кетди? Мени бунинг тагига етмоқчиман. Мен уларни огоҳлантирмоқчиман, ўғлим ҳибсга олинганда калтакланмаган эди,- деди Нино Буржанадзе.\nСаакашвили пайшанба куни миллий телевидениеда чиқиш қилиб, ҳукумат қўшинлари ҳаракатларини ёқлаб, ўзнинг инсон ҳуқуқларининг ҳурмат қилиниши тарафдори эканини таъкидлади.\n“Ҳар бир фуқаронинг сўз ва фикр эркинлигига ҳаққи бор, лекин кейинги кунларда рўй бераётган воқеаларнинг сўз эркинлигига ҳеч қандай алоқаси йўқ”, деди у.\nБеш кунлик намойишларни Буржанадзе етакчилигидаги Халқ кенгаши ҳаракати уюштирди. Мухолифатдаги бу ҳаракатга таниқли зиёлилар ва санъат арбоблари етакчилик қилади. Намойишларнинг бошида унда ўн мингга яқин одам иштирок этган бўлса, ҳафта ўрталарига келиб, норозилар сони камайиб борди ва охир-оқибат норозилик иштирокчилари 200 га яқинни ташкил қили холос.\nҲукумат билан мулоқот қилиш каби мўътадил ёндашув тарадорлари бўлган асосий мухолифат гуруҳлари намойишларда қатнашмади. Лекин бир муддат Буржанадзе ва унинг иттифоқчиларига радикал қарашлардаги Грузия Партияси номли гуруҳ қўшилиб, Саакашвилини ағдариш мақсадида араб давлатларидагидек “Ғазаб куни” уюштиришга чақирди. Улар Саакашвилининг ашаддий душмани ҳисобланмиш собиқ мудофаа вазири Иракли Окруашвилининг Франциядан қайтиш режаларини ҳам олқишлади. Лекин мазкур гуруҳ билан Буржанадзе ўртасида гап қочгани боис бу режалар амалгла ошмади.\nГрузияда Буржанадзе ёки бошқ бир мухолифат гуруҳларини Саакашвилига жиддий таҳдид, деб кўрадиганлар кўпчиликни ташкил қилмайди. Саакашвилининг иккинчи президентлик муддати 2013 йилда тугайди.\nБироқ ҳукумат Буржанадзе етакчилигидаги ҳаракатни хавфсизлик учун таҳдид сифатида кўрсатишга ҳаракат қилмоқда. Ички ишлар вазирлиги чоршанба куни намойишчилар полиция машиналарига ўт қўйишга уринаётганини тасвирлаши айтилаётган видеони эълон қилди.\nАйни пайтда мухолифат тарафдорлари ҳам полиция махсус кучлари қуролсиз намойишчиларни калтаклаётгани ҳамда қонга беланган намойишчилар ерда ётганини тасвирловчи кўплаб видеоларни Интернетда эълон қилмоқда.\nБуржанадзе оддий гуржиларга таҳдид амалдаги ҳукуматдир, дея таъкидлади.\n- Кўплаб одам жароҳатланди, чунки расмийлар жазо операциясини амалга оширди. Бу улар айтаётганидек, “майдонни бўшатиш”га қаратилган ҳаракат эмас эди. Бу мутлақо жазо операцияси эди.


Гилос ва шафтоли йиғиб олиш таҳликаси остида\n25 Fevral 16:21 / Published in Иқтисодиёт\nАёз гилос ва шафтоли ҳосилини йуқ қилиши мумкин\nСиноптиклар Ўзбекистон ва Тожикистондаги совуқлар шафтоли ҳосилининг 80% гача йуқотишига олиб келиши мумкинлиги ҳақида огоҳлантирди.\nХабар қилинишича, 2021 йил 24 феврал куни тушдан кейин қор ёға бошлади ва ҳаво ҳарорати кескин пасайиб кетди. Кейинги беш кун ичида совуқ тунда минус 10 гача ва ундан ҳам пастроқ бўлиши кутилмоқда. EastFruit мутахассисларининг фикрига кўра, Марказий Осиёдаги деярли барча ҳудудларда эрта картошка ва пиёз каби экинлар ҳам таҳлика остида.\nЯнварнинг охири ва феврал ойининг бошидан йилнинг шу даврига қадар минтақада ўрнатилган ғайритабиий илиқ об-ҳаво табиатнинг жуда эрта уйғонишига ва натижада тош мевали турларнинг гуллашига олиб келди. Ўзбекистоннинг жанубий ва марказий қисмларида бир неча ҳафта олдин баҳор келди, у ерда бодом, шафтоли ва гилос бутун шон-шуҳратида гуллаб-яшнаган, шимолда куртаклар шунчаки пишган ва гуллашга тайёр.\nҲозирги гуллаш тартиби ва тунда -9 даражагача ва кундузи -5 даражагача кескин совиши икки тўлқинни бир-бирига илгарилаб кетишига ўхшайди, уларнинг тўқнашуви натижасида катта эҳтимоллик билан келажакдаги мева ҳосилининг бир қисми.\nЯқинлашиб келаётган совуқ об-ҳаводан ҳосилни йуқотиш сезиларли бўлиши мумкин, агар тошли меваларнинг турлари ҳақида аниқ гапирадиган бўлсак, унда ўлим хавфи остида:\nКелажакдаги бодом ҳосилининг — 55-60%;\nаллақачон гуллаб-яшнаган шафтолининг навлари — 70-80%,\nшафтолининг ҳали гулламаган бошқа навлари — 30-35%;\nолхўри — 35-40%.\nИлҳом Джўраев, Самарқанд вилояти Паяриқ туманидан боғбон: «Туманимизда аллақачон бодом ва шафтоли гуллаб-яшнаган. Яқин келажакда башорат қилинадиган тўсатдан совуқ тушишига бодомни шафтолидан кўра кўпроқ чидамли деб аташ мумкин. Иккинчисининг ҳосилида, агар бундай совуқ ҳаво бўлса, биз 70-80% йуқотишимиз мумкин.»\nХавф остида ўрик, гилос, олма (эрта) ва беҳи бор. Келажакдаги узум йиғим-терими ҳам хавф остида, чунки узум буталари қишда Сурхондарёда кўмилмайди, улар очиқ жойларда «қишлашади». Жорий йилнинг январ ойи охирида бошланган кескин ғайритабиий исиш узумзорларнинг бевақт «уйғонишига» олиб келди, энди ҳосилнинг бир қисмини йуқотишимиз мумкинлигидан хавотирдамиз.\nУмуман олганда, ҳосилни йуқотиш 30% атрофида бўлиши мумкин, аммо заиф боғланиш шафтолидир. Ушбу турдаги тош меваларнинг ҳосилини олиш ҳатто кучли шамоллардан, тез-тез ёмғирдан азият чекиши мумкин, гуллашдан кейин музлаш ҳарорати ҳақида гапирмаса ҳам бўлади.»\nСуҳбатдош барча боғбонлар ва деҳқонлар ўз боғларини гуллаш даврида ёки гуллаш арафасида бундай тўсатдан ҳарорат ўзгаришидан ҳимоя қилиш учун эски анъанавий усулдан фойдаланиш ниятида: гўнг ва пичан аралашмаси тайёрланг, боғ бўйлаб шундай қозиқларни жойлаштиринг ва уларни ёқиб юборинг. Натижада пайдо бўлган қуюқ тутун боғни ўраб олади ва шу билан дарахтларни «нолдан паст» ҳароратдан ҳимоя қилишга ёрдам беради.\n2017-2019 йилларда Ўзбекистонда ўрик ишлаб чиқариш ҳажми нисбатан барқарор бўлиб, тебранишлари 10% (+/-) атрофида бўлган, шу даврда ширин гилос ишлаб чиқариш 39,3% га ўсган, бодом ишлаб чиқариш эса умуман 5 баравар ошган. Келаётган совуқ об-ҳаво Ўзбекистондаги тош меваларни ишлаб чиқариш ҳажми ва нархларига қандай ва қай даражада таъсир кўрсатишини олдиндан айтиш қийин.\nTagged under: ГИЛОС, ДЕҲҚОН, ЙУҚОТИШ, СОВУҚ, ТОШ МЕВАЛАР, ЎРИК, ҲОСИЛ\nЎзбекистон қоракўл мўйнаси хорижий компаниялар эътиборини тортади


Акмал Холматов: «Сўғдиёна»ни қийинчилик билан мағлубиятга учратдик» / CHAMPIONAT.asia\nАкмал Холматов: «Сўғдиёна»ни қийинчилик билан мағлубиятга учратдик»\n«Локомотив» жамоаси учун якунига етган тур ҳам муваффақиятли кечди. Сабаби, Ҳаким Фузайлов шогирдлари «Сўғдиёна» майдонида 1:4 ҳисобида ажойиб ғалабани қўлга киритишди.\nТабиийки, «Локомотив» ўйинчиси 19-тур қаҳрамонига айланди. Шу сабабли у билан боғландик.\n- Авваламбор, сизни ва жамоангизни қўлга киритилган йирик ғалаба билан табриклайман. Айтингчи, учрашувдан олдин учта гол уришингизни хаёлингизга келтирганмидингиз?\n- Табрик учун раҳмат. Майдонга чиққандан ҳаммамиз фақат жамоани ўйлаймиз. Ҳеч ким ўзини ўйлаб мен гол ураман деб ҳаёлга берилмайди. Менми ёки бошқасими, ким гол уришидан қатъий назар муҳими жамоамиз муваффақиятга эришса бўлди. Ҳар қандай ҳолатда ҳам жамоа манфаати биринчи ўринда туради. Агар жамоа бўлмаганида гол ура олмасдик.\n- «Сўғдиёна» билан «Локомотив»ни бир-бирига таққослаш қийин. Чунки ҳар тарафлама қараганда, ўртадаги фарқ катта. Бу аниқ қайд этилган 1:4 ҳисоби ҳам кўрсатиб турибди. Кўпчилик эса «Локомотив»ни қийинчиликсиз уч очкони қўлга киритгани ҳақида гапирмоқда.\n- Бу нотўғри. «Сўғдиёна» клубини қийинчилик билан мағлубиятга учратдик. Улар дарвозамизга учрашув бошларидаёқ гол уришди. Осонлик билан ютамиз дейдиган жамоанинг ўзи йўқ. Чемпионликка ҳаракат қилаётганимиз учун ҳар бир ўйинга жиддий қараяпмиз. Кечирасиз-у, «Сўғдиёна» ҳам яхши жамоа. Уларни кучсиз рақиб деб ҳисобламайман. Фақатгина ғалаба қозониш учун бизга омад кулиб боқди.\n- Ўтган турда «Насаф» билан қийин ўйинда ғалаба қозонгандинглар. Аммо сиз пенальтидан гол ура олмагандингиз. Натижада ўша куни ўйинингиз кўнгилдагидек чиқмади. Одатда бундай ҳолатда футболчи кейинги учрашувга руҳан тикланиши қийин бўлади. Аммо сиз навбатдаги беллашувда учта гол урдингиз. Демоқчиманки, ушбу учрашувга ўзингизни қандай тайёрладингиз?\n- «Насаф» билан учрашувдан кейин жамоадошларимга, мураббийларга ва раҳбариятга раҳмат дейман. Улар мени учрашувдан кейин футболда ҳамма нарса бўлиши мумкин деб тинчлантиришди. Ўзимни қўлга олдим, чунки жамоа менга ишонаётганини кўрсатди. Шуни алоҳида айтмоқчиманки, ҳар қандай шароитда ҳам ўз устимда ишлашдан тўхтаб қолмайман. Гол урсам ҳам, урмасам ҳам меҳнат қилишда давом этаман. Футболда ҳамма нарса бўлади. Мен шундай инсонманки, агар бугун бир ишни эплай олмаган бўлсам, кейинги сафар уни бажариш учун янада қаттиқ ишлайман, одатим шунақа. Бироқ ниманидир эплай олмасдан тушкунликка тушиб ундан чиқа олмаса, акс ҳолда руҳан «синиб» қолади. Ҳар қандай ишда руҳлантиришса ўша одам янада яхшироқ ишлайди. Бу ҳолат бошқа жамоадошларим билан ҳам содир бўлиши мумкин.\n- Илгари «Нефтчи»да тўп сурган пайтингизда учтадан гол урганингизни яхши эслаймиз. Кейин бошқа клубларда ўйнаганингизда хет-трикка эришганингизни эслай олмайман. «Локомотив»да эса мухлислар яна аввалги Холматовни кўришяпти. Сизнинг ижроингизда хет-трикка ҳам гувоҳ бўлишмоқда...\n- Эртага майдонга чиқиб учта гол ураман деб ҳеч ким айта олмайди. Боя айтганимдек, омад бизга кулиб боқди. Баъзи-бир ўйинчилар борки, улар битта учрашувда бешта гол уришяпти. Хатто 10та учрашувда ҳам гол ура олмасликлари мумкин.\n- Нима деб ўйлайсиз, «Сўғдиёна» дарвозасига учта гол уришингиз омад туфайлими ёки тажриба ҳам қўл келдими?\n- Балки тажриба, балки дарвозабоннинг айби ҳам бордир. Лекин посбонни айблаб ҳам бўлмайди. Чунки зарбани қайтариш унинг учун қийин эди. Дарвозабонни асло хафа қилмоқчи эмасман. Назаримда менга кўпроқ омад кулиб боқди.\n- «Локомотив» «Бунёдкор» билан 45 очко тўплаб пешқадамликни бўлишиб турибди. «Насаф» эса энди уч очкога ортда қоляпти. Бу борадаги кураш роса қизғин палласига кирди, тўғрими?\n- Албатта. Футбол жуда яхши ривожланяпти. Охирги ўриндаги «Қизилқум» бизни мағлуб этди. Билишимча, улар «Металлург»ни ҳам енгишган. Жамоалар етакчиларга қарши жуда жиддий қаршилик кўрсатишяпти. Олдин «Пахтакор» билан «Бунёдкор»га бас келиш мураккаб бўларди. Ҳозир эса чемпионлик учун курашаётган клублар сони ошди. «Сўғдиёна»ни рўйхатдан ўчираётганлар қаттиқ адашадилар. Улар ҳали рақибларига жиддий ташвиш туғдиради.\nМанба: «Эрудит Спорт» газетаси


Қозоғистоннинг келажаги мактабларда шаклланмоқда\nРақамли иқтисодиёт ва рақамлар\nЙигирма биринчи асрни Ахборот асри дейиш мумкин. Бугунги кунда муомаладаги маълумотлар ҳажми йил сайин геометрик прогрессия тарзида ортиб бормоқда. Рақамли технологиялар эса бу жараёндан инсон фаровонлиги йўлида фойдаланиш имкониятини яратди. Бугунги кунда жаҳон аҳолисининг салкам эллик фоизи интернет хизматидан фойдаланмоқда. АҚШ иқтисодиётида эса бу кўрсаткич саксон фоизга яқинлашмоқда. Жаҳоннинг энг ривожланган 7 мамлакатида рақамли технологиялар бозори йилига 3,2 триллион долларни ташкил қилади (таққослаш учун: вилоятимизнинг йиллик бюджети 10 миллиард долларга ҳам етмайди). Ва бу кўрсаткич ҳар беш йилда икки баравар ўсиб бормоқда.\nЯнги имкониятлар яратаётган технологиялардан мамлакатимизда ҳам фойдаланилмоқда. Элбошининг “Қозоғистоннинг учинчи замонавийлашуви: дунёвий рақобатбардошлик” Мактубида рақамли технологиялар, коммуникация воситаларини ривожлантиришга алоҳида эътибор қаратилган. Зеро, йигирма биринчи аср билан ҳамнафас одим ташлаш учун жамиятнинг ҳар бир аъзоси ихтиролар, янги техника ва технологиялар, улардан самарали фойдаланиш усулларидан бохабар бўлиши лозим. Янги авлоддан нафақат маълумот олиш, балки уни танқидий муносабат билан таҳлил этиш ва зарур нуқталарда ташаббус кўрсатиш талаб қилинади. Шундагина ҳар бир ватандошимиз, демакки, Ватанимиз жаҳон бозорида ўз ўрнига эга бўлади.\nШу кунларда мамлакатимизда мазкур йўналишда дастлабки муваффақиятлар кузатилмоқда. Алматидаги ахборий технологиялар кластери, кўплаб олий ўқув юртлари қошида гуркираб ривожланаётган, бир вақтнинг ўзида тижоравий муваффақиятларни кўзлаётган, назария ва амалиёт муштараклигига асосланган изланишлар дастлабки натижаларини кўрсатмоқда.\nАйни вақтда улкан ютуқларга эришиш учун жамиятда улкан ўзгаришларни амалга ошириш зарур. Ва уларни юзага чиқариш учун дастлабки қадамлар ташланмоқда.\nЯнги ғоялар – янги мактаб орқали оммалашади\nҲар қандай жамиятда барқарорлик ва ўзгаришлар мувозанати сақланиши зарур. Чунки, инқилобий ўзгаришларнинг ижтимоий қиймати ҳаддан ташқари юқори. Айни бир вақтда қобиққа ўралиб яшаш қолоқликка олиб келиши ҳам табиий. Элбоши ўзининг “Келажакка йўлланма: маънавий янгиланиш” мақоласида мазкур жиҳатларга алоҳида эътибор қаратгани бежиз эмас. Жамиятимиз олдида турган онг ўзгаришини амалга оширишда эса мактабларнинг аҳамияти катта.\n2050 йилгача Қозоғистонни жаҳоннинг 30 мамлакати қаторига олиб чиқишни кўзлаган миллий стратегик режа доирасида умумтаълим мактабларига киритилаётган янгиланган таълим дастури ана шундай узоқни кўзловчи тадбирлардан бири. 2017-2018 йилда иккинчи, бешинчи, еттинчи синфлар ана шу асосда таълим олишни бошлайди. Ва бу жараён нафақат давлат идоралари, мактаб ходимларининг, балки барча ижтимоий фаол инсонларнинг иштирокини талаб қилади. Чунки, янги авлод – ҳар биримизнинг эртанги кунимизни белгилайди.\nМактабларда рақамли технологиялар кенг кўламда қўлланилмоқда. Турли расмий ҳужжатлар ва ҳисоботлар, назорат ва янгиликларни етказиб бериш электрон турда амалга оширилмоқда. Бундан ташқари муаллимларнинг малака ошириш имкониятлари ҳам кенгаймоқда. Онлайн дарслар, онлайн конференциялар, вебинарлар... буларнинг барчаси замондош муаллимларнинг кундаликда фойдаланадиган сўзларига айланди. Интерфаол тахталар, дарсларда медиафайллардан фойдаланиш, дарс жараёнида интернет тармоқларидан жой олган видео, аудио материаллардан фойдаланиш ҳам одатий ҳол. Бу ишлар билан, zero.kz сайтининг маълумотига кўра, мамлакатимизда рўйхатга олинган 430тадан зиёд сайт ижодий жамоалари шуғулланмоқда.\nЎзбек мактабларида аҳвол қандай?\nРақамли технологияларнинг жадал ривожланиши Қозоғистондаги ўзбекзабон мактаблар жамоаларининг ҳам эътиборидан четда қолмади. Қатор мактаблар ушбу кунларда ўз сайтларини юритмоқдалар. Айниқса, Шимкент шаҳридаги Юсуф Сарёмий номли мактаб-гимназиянинг бу борадаги тажрибаси алоҳида эътиборга лойиқ. Деярли барча мактаблар ва муаллимлар ижтимоий тармоқлар бераётган имкониятлардан фойдаланишмоқда.\nШу билан бирга янада кенг қамровли интернет захираларга эҳтиёж мавжуд. Ўтган йилнинг охирида “Жанубий Қозоғистон” газетаси таҳририяти ижодий жамоаси, Шимкент, Туркистон, Кентов шаҳарлари, Сайрам, Сариоғоч туманларида ўзбек тилида таълим-тарбия бераётган фаол устозларнинг жамоатчилик асосида амалга оширган ишлари, “Дўстлик” ҳамжамияти, Қозоғистон халқи Ассамблеяси, Парламент Мажлисидаги, турли даражадаги маслаҳатлардаги депутатларимизнинг беғараз кўмаги билан maktab.kz сайти дунёга келди ва шу эзгу мақсадга хизмат қила бошлади.\nСайт жамоаси эътибор қаратган асосий йўналишлардан бири – янгиланган дастур асосида ўтиладиган дарслар учун услубий материаллар тайёрлаш эди. Ижодкор устозларнинг саъй-ҳаракатлари билан турли дарслар учун қисқа муддатли, ўрта муддатли дарс режалари намуналари, дарсларда фойдаланиш учун тақдимотлар сайтда чоп этилди. Айни вақтда дарсларда ишлатиладиган видеолавҳалар суратга олиш йўлга қўйилди. Бугунги кунгача йигирмага яқин видеолавҳа сайтдан ўрин олган. Уларни томоша қилган ўқувчилар янгиланган таълим дастурини тўлақонли ўзлаштиришлари анча енгилроқ бўлади. Айниқса, 1-синфдаги “Савод таълими” дарсининг 158 ва 155 дарслари учун олинган видеолавҳалар кўпчиликнинг эътиборини торта олди.\nКуни-кеча вилоятимизда ва мамлакатимизда танилган устозлар, маориф соҳаси жонкуярлари, жамоатчилик вакиллари ва Қорабулоқ қишлоғи ҳокими А. Абдуқодиров иштирок этган тадбирда ўтган давр давомида бажарилган ишларга якун ясалди. К. Юсвалиев, С. Акромов ва бошқа кекса устозлар, Б. Нуралиев, О. Юсвалиев, А. Абдушукуров ва бошқа таълим даргоҳларининг раҳбарлари, М. Мусаева, А. Сотволдиев каби вилоят ташкилотлари раҳбарлари ҳамда ходимлари, Тараз, Чимкент, Туркистон, Кентов шаҳарлари, Сариоғоч, Сайрам, Тўлебий туманларидан ташриф буюрган амалиётчи муаллимлар сайт ижодкорларининг ишига, чоп этилган тўртта услубий китобга ижобий баҳо бердилар.\nЎйлаймизки, келажакда, янги, рақамли технологиялар ҳудудида юқоридаги каби ташаббуслар тобора кенгайиб бораверади. Бу эса мактабларимизда таълим олаётган фарзандларимизнинг салоҳиятини янада оширишга хизмат қилади. Зеро, амалга оширилган ишлар оширилиши мумкин бўлганларидан ҳамиша кам, ниятлар эса мўл.\nМ. САТТОР, 2017-08-14, 19:55 189


Шаҳзода Муҳаммедова кимга турмушга чиқаётганини айтди » Ўзбекистон янгиликлари – Zamin.uz\nАктриса Шаҳзода Муҳаммедова ва ёш актёр Азамат Аҳроров ўртасидаги муносабатлар бир неча ойлардан буён муҳокамаларга сабаб бўлиб келаётган эди, деб ёзмоқда "Qalampir.uz" нашри. Аввалроқ, Муҳаммедова Аҳроров билан муносабатларини яшириб, шунчаки, у суратга олаётган фильмда бош ролни ижро этаётганини, ораларида ҳеч нарса йўқлигини айтган эди. Кўп ўтмай, Азамат Аҳроров Шаҳзода Муҳаммедованинг қўлини сўрагани, совға-саломлар билан унга турмуш қуриш таклифини бергани маълум бўлди. Бироқ актриса таҳририятимизга бу таклифни ҳали ўйлаб кўрмагани, турмуш қуришини ўзи эмас, балки оила аъзолари ҳал қилишини айтганди.\nМана, бир неча кундирки, Шаҳзода Муҳаммедова ҳам, Азамат Аҳроров ҳам биргаликда тушган суратларини ижтимоий тармоқлардаги шахсий саҳифаларига жойлашштириб, изоҳ ўрнида “юракча” қолдиришмоқда. Интернет орқали уларни кузатиб борадиган мухлислар эса икки ёш бир-бирига жуда мослигини айтишмоқда. “Qalampir.uz” муносабатларга ойдинлик киритиш мақсадида актриса Шаҳзода Муҳаммедова билан боғланди.\n“Азамат Аҳроров совчи қўйгани ҳақида аввал ҳам айтгандим. Кейин қўлимни сўради, мен эса рози бўлдим”, дейди Муҳаммедова.\nАктрисанинг маълум қилишича, тўй куни ҳозирча аниқ эмас. “Катталар ўзаро келишиб олишгач, тўйимиз қачон бўлишини маълум қиламиз”, дейди актриса.\nМаълумот ўрнида, Азамат Аҳроров ўзини режиссёрликда ҳам синаб кўрмоқда. Асли бухоролик бўлган Аҳроров анча йиллардан буён Тошкентда истиқомат қилади.\n13:20 Прокурорнинг қизи Шаҳзода Муҳаммедова уйдагилардан қасд олиш мақсадида шу йўлни танлади\n14:56 Актриса Шаҳзода Муҳамедова Captiva сотиб олди\n19:09 Жасур Умиров ва Шаҳзода бир сотувчидан мато олишган кўринади


24.05.2018 23:20 0 1512\nЎзбекистон Фанлар академияси қошидаги Ботаника интитути мутахассислари томонидан «Flora Chimgan» номли мобиль дастур яратилди. Мазкур Android-илова ёрдамида Угам-Чотқол ҳудудида учрайдиган барча ўсимликлар ҳақида маълумот олиш мумкин, деб хабар берди «Mobinfo.uz».\nМасалан, туристлар, Чимён тоғи бўйлаб ҳаракатланувчилар дастур ёрдамида йўлларида учраган ўсимлик ҳақида қизиқарли маълумотларга эга бўлишлари мумкин. Бунинг учун дастурни ишга тушириш ва смартфон камерасини ўсимликка йўналтириш кифоя. Минтақадаги аксарият ўсимликлар (220 турдаги) базага киритилган ва сиз уларни ўзига хос хусусиятлари — ранги ва шакли ёрдамида ажратишингиз мумкин.\nДастур оффлайн режимида, интернетсиз ишлайди.\nУшбу мобиль дастурни қуйидаги ҳавола орқали кўчириб олиш мумкин.\nмобил илова Чимён


Прописка ислоҳ қилиниши керакми? | "Адолат" СДП\nПрописка ислоҳ қилиниши керакми?\nЯқинда давлатимиз раҳбари томонидан қабул қилинган фармонга асосан, прописка соҳасида мисли кўрилмаган ўзгаришлар амалга оширилмоқда. Неча йиллардан буён халқни қийнаб келган ушбу масала мана, ниҳоят ўз ечимини топмоқда. Қувонарли жиҳати шундаки, фармонда келтирилган жуда кўп бандлар халқ хоҳиш-иродасини ўзида намоён этиши билан аҳамиятлидир. Жумладан, республиканинг бошқа ҳудудларида доимий яшаш жойи бўйича Ўзбекистон Республикаси фуқаролари Тошкент шаҳри ва Тошкент вилоятидаги янги қурилган уйларни сотиб олиб, уч йил ичида сотган ҳолатларда давлат божининг алоҳида ставкаларини қўллаш тартибини бекор қилиш, Тошкент шаҳри ва Тошкент вилоятида жойлашган давлат органлари ва ташкилотларида 5 йил муддат мобайнида узлуксиз меҳнат фаолиятини юритаётган мутахассисларни (техник, хизмат кўрсатувчи ва ишлаб чиқариш ходимларидан ташқари) мазкур ҳудудларда доимий яшаш жойи бўйича рўйхатга олиш, доимий яшаш жойи бўйича рўйҳатга қўйиш учун эр-хотиннинг никохдан кейин бир йил давомида биргаликда яшаш шарти ҳамда бир йил ичида никоҳ бекор қилинган тақдирда доимий яшаш жойи бўйича рўйхатга олиниши йўқотилиши тўғрисидаги қоидани олиб ташлаш каби ва бошқа кўплаб бандлар киритилгани прописка тизимини ислоҳ қилиш борасида муҳим қадам бўлмоқда.\nБу ишлар замирида биринчи галда халқ манфаатлари кўзлангани турибди, албатта. Бироқ фикримча, пропискани ислоҳ қилмасдан бутунлай йўқ қилиш мақсадга мувофиқдир. Зеро, прописка билан боғлиқ можаролар инсон манфаатлари билан тўқнаш келганида Конституциямизда назарда тутилган шахсий ҳуқуқ ва эркинликлар борасидаги ҳуқуқларга даҳл қилади.\nЛекин бир нарсани назардан қочирмаслигимиз ҳам керакки, шунча муҳим қадамларни босиб ўтмоқдамизми, келгусида бундан ҳам катта натижаларга эришишимиз тайин. Асосийси, биз илк қадамларни қўйдик.\nУмид қиламанки, кун келиб юртимиз фуқаролари ҳеч бир муаммосиз, тўсиқларсиз, бюрократиядан ҳоли тарзда ўзлари истаган жойларида рўйҳатда туриб яшаш имкониятига эга бўладилар.


Mening fikrim - 760-s-p/21\nЖамоавий мурожаатга овоз бериш учун: 41 кун қолди\nМуаллиф:ARTIQOV JASURBEK UMARDJONOVICH\nАссалому алайкум! Мурожаатим шундан иборатки, ҳозирда фуқаролар учун банкоматлар орқали пластик картадан нақд пул маблағларини ечиш бўйича қулайликлар яратилмоқда. Лекин ҳар бир ходимнинг, давлат хизматчисининг ёки меҳнат фаолияти билан шуғулланаётган бошқа шахсларнинг ойлик маоши ҳисоб-китобида даромад солиғи, жамғариб бориладиган пенсия дафтарчаси ҳисоб варағи бадали ва касаба уюшмасига аъзолик бадали ушлаб қолинади. Ишчига барча солиқ ва бадаллар ушлаб қолинган сумма ойлик маош сифатида берилади. Бугунги кунга келиб, Ўзбекистон Республикасида аксарият иш берувчилар ўз ишчиларига ойлик маошни тўлиғича пластик карта орқали электрон шаклда бериб келмоқда. Мамлакатимизда олдинги йилларга нисбатан электрон тижорат ва электрон пул ўтказмалари анча ривожланганлигига қарамасдан, кундалик турмушимизда нақд пулга бўлган катта эҳтиёж сақланиб қолмоқда. Ўйлаб кўрсак, бир ишчининг ойлик маошидан солиқлар ва бадаллар ушлаб қолиниши билан бир қаторда, ўша ойликни нақд пул кўринишида ечиб олганлик учун банкоматлар томонидан ҳам бир фоизлик тўлов ушлаб қолиниши ҳар қандай кишини ўйга толдирмай қолмайди.\nЮқоридагиларни инобатга олган ҳолда, банкоматлардан пластик карта орқали нақд пул маблағлари ечиб олинганда ушлаб қолинадиган фоиз ставкасини пасайтиришни таклиф қиламиз.\nNABIYEV AZIM AKRAMOVICH\nПластик карта қайси банкга қарашли бўлса ўша банкоматларидан ечишни 0% қилиш керак. Агар бошқа банкоматдан ечилса 1%дан кам бўлган ставкада ечилса банлар учун ҳам аҳоли учун ҳам яхши бўларди. Хозирда ички бозорда тўлақонли нақд пулсиз тўлов тизими ривожланмаганлиги сабабли фуқроларга ўзлари ҳалол ишлап топган пулларидан яна уни нақдлаштириш учун ортиқча фоиз тўлаш нотўғри деб ўйлайман. Юқорида SUNNATOV IZZATILLA XAYRULLA O‘G‘LI банклар даромадлари бир қисми банкоматлардан деб изоҳ қолдирибдилар, банклар ўша ойлик маошни шундоқ ҳам нақд беришлари керак аслида, бундан ташқари банклар ушбу банкоматлар орқали ҳалқ ўзлари томонидан топширилган нақд пулни банклардан яна қайтадан фоиз эвазига қайтиб нақдлаштириш бу ахмоқлик деб биламан. Банклар шундоқ ҳам хар бир пул айланмасидан ўзларини даромадларини олишади\nNAZAROV DILSHODBEK SAPARBAYEVICH\nУмуман фоизини олиб ташлаш керак. Шундағам солиқлар ва ушланмалар анчагина\nKAMILOV OLIMJON KOZIMDJANOVICH\nАссалому алайкум. Маълум лимитгача текин бўлиши керак. Лимитдан ошса 1 фоиз эмас 0,1 фоиз қўлланса ҳам банк зарар кўрмайди.\n13 Май 2022, 17:24\nKARIMOV ABDULLAJON SHUXRATOVICH\nallaqachon bankomatlarni pulini chiqarishgan.\n12 Май 2022, 10:49\nABDURASULOV OBIDJON NIZOMJON O‘G‘LI\nfoiz stavkasini 0.25 foiz qilsa xammaga qulay bulardi bankga xam xalqga xam\n10 Май 2022, 09:50


Android 10’гача янгиланувчи Samsung смартфон ва планшетларининг тўлиқ рўйхати билан танишинг! - Terabayt.Uz\nSamsung корпорациясининг қурилмаларига Android 10 операцион тизими базасидаги прошивкалар тарқатилиш вақтини кеча эълон қилган эдик. Энди эса инсайдерлар ушбу дастурий таъминотни қабул қилувчи моделларнинг тўлиқ рўйхатини чиқариб юборишди.\nЎҚИНГ: One UI 2.0 ҳақида илк маълумотлар ошкор қилинди\nAndroidPure нашри эълон қилган маълумотда Android 10 талқинигача янгиланувчи барча Samsung планшетлари ва смартфонлари рўйхати келтирилган. Унга флагман сериясидан 2019 ва 2018 йилги моделлар, яъни Galaxy S10 (сотиб олиш), Galaxy S10+ (харид қилиш), Galaxy S10e, Galaxy S9, Galaxy S9+, Galaxy Note 10, Galaxy Note 10+ ҳамда Galaxy Note 9 смартфонлари кирган.\nПланшетлар орасидан эса Android 10 базасидаги прошивкага Samsung Galaxy Tab S5e, Galaxy Tab S4 (сотиб олиш), шунингдек, 2018 ва 2019 йилги Galaxy Tab A (харид қилиш) моделлари эга бўлади.\nТўлиқ рўйхатни эса қуйидаги суратда кўришингиз мумкин:\nЮироқ мазкур маълумотларда Samsung‘нинг ушбу қурилмалари айнан қачон Android 10 асосидаги прошивкани қабул қилиши акс эттирилмаган. Компания биринчи навбатда флагман туркумлари – Galaxy S10 ҳамда Galaxy Note 10 вакилларини биринчи бўлиб янгиласа керак.\nЮқоридаги рўйхатга кирган ва кирмаган бир қатор Samsung телефонларини эса аллақачон 705 000 сўмдан бошланувчи нархлар эвазига Terashop.uz интернет-дўконимиздан сотиб олиш имкони мавжуд.\nЎҚИНГ: Samsung’нинг янги авлод энг арзон смартфони – Galaxy M10s ҳам чиқди!\n#Samsung #андроид смартфон #Планшет #прошивка #Android 10


Лотерея сотувчиси “Спарк” ютуғини харидордан олиб қўйди. Ҳолат ўрганилмоқда (видео) - zarnews.uz\nЛотерея сотувчиси “Спарк” ютуғини харидордан олиб қўйди. Ҳолат ўрганилмоқда (видео)\nИжтимоий тармоқларда Хоразм вилояти, Шовот тумани деҳқон бозорида лотерея билети билан боғлиқ баҳсли ҳолат бўйича тарқалган видеолавҳалар тарқалди.\nУнда 2020 йил 16 февраль куни бир гуруҳ шахслар ютуқ чиққан лотерея билетини уни сотган шахс томонидан яширилганлиги тўғрисида баён қилганлар.\nХоразм вилояти ИИБ ахборот хизмати хабар беришича, ушбу видеолавҳа Шовот тумани ИИБ масъул ходимлари томонидан ўрганиб чиқилди ва ҳолатга алоқадор барча шахслар аниқланди.\nШунингдек, хабарда ҳозирги кунда лотерея билетига ҳақиқатда ютуқ чиққан ёки чиқмаганлигини, шунингдек, унинг йўқотилиши билан боғлиқ баҳсли ҳолатларга аниқлик киритиш юзасидан суриштирув ишлари олиб борилаётгани ва суриштирув ишлари якуни бўйича қўшимча равишда маълум қилиниши айтилган.\nУшбу ҳолатга Халқ банки ҳам расмий муносабат билдирди.\nАниқланишича, фуқаролар Қ.К. ва Р.Р. биргаликда “Шовот марказий деҳқон бозори”да Халқ банки лотереяларини сотиш билан шуғулланиб келишган. Улар Халқ банки ходимлари эмас. Шунингдек, бу фуқароларнинг лотереяларни сотиш бўйича Халқ банки билан ҳеч қандай шартномаси ҳам йўқ. Ушбу фуқаролар Халқ банки кассаларидан “Омад қуши” лотереяларининг ҳар бирини 3 минг сўмдан сотиб олиб, фуқароларга 4 минг сўмдан сотганлиги аниқланди.\nХалқ банки томонидан чиқарилаётган лотереялар, хусусан, “Омад қуши” лотереяси билетига ҳам нархи алоҳида кўрсатиб ўтилган.\nАйни пайтда Исажон Искандаровнинг аризасига биноан мазкур ҳолат юзасидан ички ишлар органи ходимлари томонидан терговга қадар ўрганиш ишлари олиб борилмоқда.\nТеглар: лотерея Спарк\n“Спарк” капотида ЙПХ ходими билан ҳаракатни давом эттирган ҳайдовчи жазоланди\nҲайдовчининг қўл-оёғини боғлаб “Спарк”ни олиб қочган шахслар қўлга олинди


Юртимизда инсон саломатлиги ва унинг манфаатлари йўлидаги саъй-ҳаракатлар бугунга келиб ўзининг самарали натижаларини бермоқда. Айниқса, касалликларнинг олдини олиш, эрта аниқлаш, ўз вақтида сифатли тиббий хизмат кўрсатишда тиббиёт ходимларининг меҳнати алоҳида ўринга эга бўлиб, шифокор ва бемор ўртасидаги мулоқот асосий омиллардан бири эканлиги ҳеч биримизга сир эмас.\nҚадим-қадимдан табибларга, яъни ҳозирги замон шифокорларига аҳолининг ҳурмат-эътибори юқори бўлган. Чунки, улар ўз билимлари билан инсонларнинг жонига оро киришган, дардини даволашган. Шунинг учун ҳам оқ халатли, юзидан доимо меҳр таралувчи, ширин сўзли шифокорларнинг меҳнати машаққатли, масъулиятли ва шарафли эканлигини барчамиз яхши биламиз.\nТиббиёт илмининг даҳоси Абу Али ибн Сино: "Шифокор ширин сўзлари билан беморини даволанишига ишонтира олса, дард¬га қарши бемор ва шифокор бир ёқадан бош чиқариб курашади ва дардни албатта енгади. Агарда ишонтира олмаса, унда ҳам дард, ҳам бемор бирлашиб шифокорга қарши курашади ва даволаш анча қийин кечади" деган экан.\n"Шифокор" сўзига таъриф берганда, "шифо" – даволаниш, касалликдан фориғ бў¬лиш, "кор" – иш, касб, яъни дардини, касаллигини даволовчи инсон деган маънони англатади. Таъкидлаш муҳимки, инсон касалликдан фориғ бўлишида шифокорнинг ўрни муҳим роль ўйнайди. Уни психологик томондан ишонтира олгандагина, тушкин ҳолатдан чиқаргандагина у ўзида касалликка нисбатан табиий иммунитет ҳосил қила бошлайди ва касалликдан тезда тузалишига сабаб бўлади. Чинакам маънавиятли инсон – ўзгаларни тушунади, анг¬лайди. Маънавиятли шифокор эса, ўз касбига виждонан ёндашади, шифо излаб келган беморларнинг дардини енгиллатади.\nЗеро, Юртбошимиз "Юксак маънавият – енгилмас куч" асарида: "Маънавият – инсонни руҳан покланиш, қалбан улғайишга чорлайдиган, одамнинг ички дунёси, иродасини бақувват, имон-эътиқодини бутун қиладиган, виждонини уйғотадиган беқиёс куч, унинг барча қарашларининг мезонидир", деб бежиз таъкидламаган.\nҚадимдан сўз буюк шифобахш куч-қудратга эга бўлиб келган. Сўз одамзод тилидаги энг азиз гавҳардир. Машҳур юнон ҳакими Буқрот: "Инсон руҳини даволамай, танга шифо бериб бўл¬майди", деганида айнан "сўз"ни назарда тутган. Дар¬ҳақиқат, турли касалликлар руҳиятда у ёки бу ўзгаришларни вужудга келтиради, бу эса беморлар билан бўлган мулоқотда ўз ифодасини топади. Инсон ақлий ва физиологик фаолиятининг меваси – нутқ орқали мулоқотда намоён бўлади. Замонавий тиббиётда шифобахш омил сифатида сўз¬нинг аҳамияти янада ортди. Авваламбор тиббиёт ходимининг хушмуомалалиги, меҳрибонлиги ва ғамхўрлиги соҳа мутахассисининг этика ва деонтология¬сини асослаб берувчи сўзлардан ташкил топганлиги, бу албатта, бемор дардига малҳам берувчи илиқ муносабатдир.\nДемак юқоридаги фикрларни таҳлил этадиган бўлсак, ҳар бир тиббиёт ходимининг маънавий ва маърифий дунёси, дунё¬қараши кенг, шунингдек, ирода ва эътиқоди мустаҳкам бўлиши беморларни даволаш ва улар қалбига йўл топишда муҳим аҳамият касб этади.\nНилуфар ФАЙЗИЛЛОЕВА, Тошкент шаҳар Олмазор туман кўп тармоқли поликлиника врачи. Лола ДИЛМУРОДОВА, Бухоро вилояти Ромитан туман тиббиёт бирлашмаси врачи.\n№ 10, 13.03.2015 « орқага


Шомуродовни тунгги соат 12 да “Ростов” офисига нега олиб келишган эди? – O'zbekiston Milliy paralimpiya qo'mitasi\nШомуродовни тунгги соат 12 да “Ростов” офисига нега олиб келишган эди?\n“Биз ҳамма нарсани чоршанба куни якунламоқчи эдик – ҳаттоки Шомуродовдан “Ростов”нинг офисида бўлишини ва клублар ҳамма нарсада келишиши билан дарҳол ҳужжатларни имзолашни илтимос қилдик.\nБир пайт ҳаммаси келишилди, аммо ўша пайт Шомуродов йўқ эди – у ухлашга кетган эди. У ва “Ростов” раҳбарияти бу трансфер тунги соат 12 да амалга ошишига ишонмаган. Натижада, уни том маънода ётоқдан судраб келишди, у офисга қайтиб келди ва ҳамма нарсага имзо чекди”, – деди Прокопец.\nАнглиянинг 6 та клуби банкротлик остонасида турибди\nРоссиялик енгил атлетикачи икки йилга дисквалификация қилинди


Каттақўрғон туманидаги қирғоқбўйи ерлар кимники? - zarnews.uz\nКаттақўрғон туманидаги қирғоқбўйи ерлар кимники?\nШу йил 28 март куни вилоят ҳокимининг Каттақўрғон туманида ўтказилган сайёр қабулида шу туманнинг Найман маҳалласида яшовчи Ботир Элмуродов ер муаммоси бўйича мурожаат қилди.\n– 2009 йилдан буён Оқдарё дарёси қирғоқбўйи минтақасидаги муҳофаза зонасининг Элмурод Қурбонов номли массивидаги 1,2 гектар ер майдонидан Зарафшон магистрал тизими бошқармаси билан тузилган шартнома асосида фойдаланиб келяпман, – дейди Б.Элмуродов. - Ўтган йиллар давомида дарё қирғоғи емирилишининг олдини олиш мақсадида ўзимга тегишли бўлган ҳудуднинг сув ёқасини тупроқ билан тўсиб чиқдим ва атрофига тол, терак экдим. Текисланган ерга қишлоқ хўжалиги экинлари етиштириб келяпман ва етиштирган маҳсулотимнинг бир қисмини шартномага асосан Зарафшон магистрал тизими бошқармасига етказиб беряпман. Муаммо шундаки, яқинда туманимизда фаолият юритаётган «Кумуш тола» хусусий корхонаси ходимлари келиб «Бу ерда тут плантацияси ташкил қиламиз. Қўлимизда туман ҳокимининг қарори бор. Хоҳласангиз биз билан шартнома асосида ишланг. Кўчатни етказиб берамиз, экиб, бизга бир йилда икки марта тут барги етиштириб берсангиз, бас», дейишди. Табиийки, кўнмадим. Чунки бу ердан фойдаланаётганим боис Зарафшон магистрал тизими бошқармасига маҳсулот беряпман. Энди нега тут экиб, уларга барг етказиб беришим керак, унда бу ердан қанча фойда оламан? Ахир, оиламни шу ердан олаётган даромадим эвазига тебратяпман. Шу масалада вилоят ҳокимидан кўмак сўрадим.\nФуқаро мурожаатини жойида ўрганиш мақсадида Зарафшон магистрал тизими бошқармасига қарашли Қуйи Зарафшон тизими, туман ер ресурслари ва давлат кадастри бўлими каби масалага мутасадди идора вакиллари билан бирга Элмурод Қурбонов номли массивда бўлдик. Тақдим этилган ҳужжатларга кўра, ҳақиқатан ҳам Б.Элмуродов Зарафшон магистрал тизими бошқармаси билан шартнома асосида Оқдарё қирғоқбўйи минтақасидаги 1,2 гектар майдондан фойдаланиб келмоқда. Дарё ёқасини тупроқ билан тўсиб чиққани, 0,50 гектар ерга тол, терак ва бутали дарахтлар эккани рост. Бироқ шартномада 0,70 гектар майдонда толзор ва теракзор барпо этиш белгиланган, шунингдек, 2018 йилда қолган 0,50 гектар ерга шартномада кўрсатилган қишлоқ хўжалиги экинларини экмаган, 2019 йил учун Зарафшон магистрал тизими бошқармаси билан шартнома тузмаган.\n- 2017 йилда шартномага кўра ижарага берувчи ташкилотга 720 килограмм мош, шунингдек, улар рухсати билан пахта теришга ҳашарга келган ишчиларга зарур шароит яратиш мақсадида ҳомийлик асосида 250 дона тол етказиб бердим, - дея изоҳлайди Б.Элмуродов. – 2017 йилнинг кузи ва 2018 йилда «Шуҳрат Раҳмон тераклари» фермер хўжалиги билан судлашганим оқибатида ерга экин эколмадим. Бу йил эса тутзор барпо этилиши ҳақида эшитиб, ҳалигача қишлоқ хўжалиги экинлари етиштириш бўйича шартнома тузмадим. Вилоят ҳокимига мурожаат қилишимнинг сабаби ҳам шунда: ё Зарафшон магистрал тизими бошқармаси билан, ё «Кумуш тола» корхонаси билан шартнома тузиб, ишлашим керак.\nБу гапдан англадикки, ушбу ҳудудда ер майдони билан боғлиқ бошқа муаммо ҳам бор. Бу масалада фуқаролик ишлари бўйича Каттақўрғон туманлараро суди иш юритган ва ўз қарорини чиқарган. Демак, туман ҳокимининг 2019 йил 4 февралдаги «Тумандаги «Кумуш тола» хусусий корхонасига 104,1 гектар ер майдони қўшиб бериш тўғрисида»ги 403-Қ-сонли қарори туманда пилла етиштириш ҳажмини кўпайтириш, бу маҳсулот экспорти салоҳиятини ошириш, шу мақсадда интенсив тутзорлар барпо этиш билан бирга юқоридаги каби муаммоларга барҳам беришни кўзда тутади. Яъни, туманнинг бошқа ҳудудларидан ташқари Элмурод Қурбонов номли массивнинг 72-, 74- ва 87-контуридаги мавжуд 4,3 гектар мелиоратив ерларда тутзорлар барпо этиш дарё бўйидаги ер майдонлари учун тортишаётган фуқаролар муаммосига ечим бўлиши керак. Бу яхши. Аммо қирғоқбўйи минтақаси муҳофазаси ерлари чегараси масаласи нима бўлади?\nБаҳслашувлардан хулоса шу бўлдики, дарё ёқасида жойлашган Б.Элмуродовга тегишли қирғоқбўйи ер майдонини ўлчаш керак. Чунки Вазирлар Маҳкамасининг 1992 йил 7 апрелдаги 174-сонли қарорига асосан Оқдарё дарёсининг қирғоқбўйи минтақасидаги муҳофаза ер майдони оралиғи 50 метр этиб белгиланган. Б.Элмуродов эгаллаб турган ер майдони эса кўпроқ.\n- Бу хулосага розиман, - деди Б.Элмуродов. – Агар мавжуд 1,2 гектар ер майдонининг қанчаси сув хўжалигига, қанчаси туман ҳокимлиги захирасидаги мелиоратив ерга тегишли бўлса, шу ер майдони асосида улар билан алоҳида шартнома тузиб, қишлоқ хўжалиги маҳсулоти ва тут кўчати етиштираман.\nМантиқан масалага ечим топилди-ю ерни ўлчашнинг имкони топилмади. Сабаб – сурункали ёққан ёмғир оқибатида дарё ёқасини сув босган, катта майдон ботқоққа айланган.\nХўп, бугун бўлмаса, эрта ё индин ер ўлчанар, мурожаатчининг масаласи ҳал этилар. Аммо савол туғилади: Б.Элмуродов шу пайтгача фойдаланиб келган ер майдони белгиланганидан кўп чиқса, ўн йил давомида ортиқча ерни эгаллаб, фойдаланиб келгани учун ким жавоб беради? Нега шу пайтгача қирғоқбўйи минтақаси ерлари ундан фойдаланувчиларга аниқ ўлчаб берилмаган? Қолаверса, айни пайтда сел оқибатлари туфайли дарё қирғоғидан 50 метр у ёқда турсин 100 метр масофада ҳам тутзор барпо этиш, ундан маҳсулот олишнинг имкони йўқ. Бу масала қандай ечим топади? Гап ана шунда.\nТеглар: ер Каттақўрғон тумани\nКаттақўрғон тумани ҳокими олис қишлоқ одамларига мобиль телефонлар учун тўлқин узатиш мосламалари ўрнатишни ваъда қилди\nКаттақўрғонда қўшнилар ўртасида жанжал юз берди\nКаттақўрғон туманида 8743 гектар майдонда ғалла парваришланди : “Гранд Транс” вилоятда биринчи бўлди


АБИТУРИЕНТ 2020: » “Нуробод” газетаси\nЖАМИЯТ / ТАЪЛИМ / ЙЎРИҚНОМА / Долзарб мавзу\n(Абитуриентлар томонидан энг кўп берилган саволларга ДТМ Самарқанд вилояти бўлими ходимлари томонидан берилган жавоблари асосида)\n1-савол. Мен карантин даврида Давлат тест марказининг диагностика тестларидан қандай фойдаланишим мумкин?\nЖавоб: Давлат тест маркази томонидан тест топшириқлари очиқлигини таъминлаш мақсадида э-Синов тизими ишга туширилди. Бу тизим орқали абитуриентлар ҳар бир фан бўйича “Тест топшириқлари тўплами 2019” амалий қўлланмаларида нашр этилган тест топшириқлари тўпламларидан шакллантирилган вариантни ечиб, ўз билимларини синаб кўришлари мумкин. Мазкур тизим фойдаланувчиларга қулай бўлиши учун телеграм мессенжерида ишга туширилган бўлиб, тизимдан @дтмхизматбот телеграм бот орқали фойдаланиш мумкин.\n2-Савол: Спорт бўйича О`збекистон ва жаҳон чемпионлари ОТМ га имтиҳонсиз қабул қилинадими?\nЖавоб: Республика ва халқаро спорт мусобақалари ғолиблари ва совриндорлари олий таълим муассасаларига имтиҳонсиз ўқишга қабул қилинади (тиббиёт ва ҳарбий ОТМ дан ташқари).\nЭслатма: Ушбу имтиёз олимпиада ўйинларига киритилган спорт турлари учун амал қилади.\n3-савол: Касбий (ижодий) имтиҳонлар билан биргаликда мажбурий учта фанлар бўйича тест синовлари топшириладиган таълим йўналишлари қайсилар?\nЖавоб: Ўзбекистон Республикаси Президентининг 2020 йил 27 февралдаги “Педагогик таълим соҳасини янада ривожлантириш чора-тадбирлари тўғрисида” ПҚ-4623-сонли Қарорига кўра, 2020/2021 ўқув йилидан бошлаб, касбий (ижодий) имтиҳонлар билан биргаликда мажбурий учта фанлар бўйича тест синовлари топшириладиган таълим йўналишлари:\n4-савол: Республика олий таълим муассасаларининг бакалавриат таълим ё`налишларига мос тест синови топшириладиган фанлар мажмуаси, тест топшириқлари сони ҳамда баҳолаш мезонлари ҳақида маълумот берсангиз ва ушбу маълумотларни қаердан олишимиз мумкин?\nЖавоб: Ўзбекистон Республикаси таълим муассасаларига ўқишга қабул қилиш бўйича Давлат комиссиясининг 2019 йил 19 декабрдаги 11-сонли баёнининг 1-иловасига мувофиқ,\nМажбурий фанлар блокида ҳар бир фандан 15 тадан (жами 45та) савол, ҳар бири учун 2,1 баллдан, максимал балл – 31,5. Жами 3 та фандан тўплаш мумкин бўлган балл – 94,5 баллни ташкил этади.\nТест фанларининг иккинчи бўлимида бакалавриат таълим ё`налишига мос иккита фан бўлиб, ҳар бир фандан 30 та (жами 60 та) савол, ҳар бири учун 3,1 баллдан, максимал балл – 93. Жами 2 та фандан тўплаш мумкин бўлган балл – 186 балл.\nУмумий ҳолда, 2020/2021 ўқув йили қабулида абитуриентларга 5 та фан бўйича жами 105 та тест топшириғи берилади. Бунда тўплаш мумкин бўлган максимал балл – 280,5 баллни ташкил этади. Биринчи ва иккинчи бўлимдаги тест синовлари бир вақтда бўлиб ўтади.\n5-Савол: Журналистика университетига ҳужжат топширганимиздан сўнг, бошқа университтларга ҳам ҳужжат топшириш имкони йўқлигини айтишди. Нима учун биз бошқа олийгоҳларга ҳужжат топшириш имкониятига эга эмасмиз?\nЖавоб: Журналистика университетининг шифри бошқа университет шифрига тўғри келмаганлиги ва ижодий имтиҳонлар мавжудлиги сабабли абитуриентлар ҳужжатларини журналистика университетининг хоҳлаган учта ё`налишига топширишлари мумкин. Бунда фақат бир йўналиш мавжудки, “Медиамаркетинг ва реклама” йўналиши журналистика фаолият турларига кирмайди ва шифр бошқа олийгоҳларга ҳам тўғри келади.\n6-Савол: Карантин даврида чет тили ўқитувчилари ойлик маошига устама ҳақ белгилаш бўйича навбатдаги имтиҳонлар онлайн тарзда ўтказиладими?\nЖавоб: Ўзбекистон Республикаси Адлия вазирлиги томонидан 2013 йил 31 октабрда 2520 рақами билан рўйхатдан ўтказилган “Чет тиллар ўқитувчиларининг базавий лавозим маошларига ойлик устама белгилаш учун тест синовларини ўтказиш тартиби тўғрисидаги НИЗОМ” да имтиҳонлар онлайн тарзда ўтказилиши кўзда тутилмаган.\n7-савол. Олий таълим муассасаларига кириш тест синовлари учун тайёргарлик кўришимиз учун қайси китоблардан фойдаланишимиз керак?\nТавсия этилган дарсликлар 2019-2020 ўқув йилида умумтаълим мактаблари, академик лицей ва касб-ҳунар коллежларида қўлланилаётган дарслик ва ўқув-методик қўлланмалар рўйхати берилган бўлиб, унда Ўзбекистон Республикаси умумий ўрта ва ўрта махсус, касб-ҳунар таълими муассасаларида ўқитилаётган умумтаълим фанлари бўйича келтирилган адабиётлар рўйхати Давлат тест марказининг Халқ таълими ҳамда Олий ва ўрта махсус таълим вазирликларига қилган мурожаатига жавобан мазкур вазирликлардан келган хатлар асосида тузилган.\nУмумий ўрта таълим мактаблари, академик лицей ва касб-ҳунар коллежлари (2 йиллик) учун 2019-2020 ўқув йилида фойдаланишга тавсия этилган амалдаги дарсликларнинг электрон шаклини Халқ таълими вазирлигининг Ахборот таълим порталидан юклаб олишингиз мумкин. Мустақил ўқиш учун тавсия этилган бадиий асарларни www.aim.uz сайти орқали юклаб олишингиз мумкин.\nТавсия этилган дарсликлар ва мустақил ўқиш учун китобларни ўқиш билан биргаликда https://dtm.uz/ – Давлат тест марказининг расмий веб-сайти даги “Фойдали маълумотлар” бўлимидан “Намунавий тест топшириқлари ва уларни ечиш бўйича тавсиялар”дан ҳам фойдаланишингиз мумкин. (https://dtm.uz/info/recommendations)\n8-савол: 2020/2021 ўқув йилида олий таълим муассасаларига кириш тест синовларида, фанлар мажмуасида қандай ўзгаришлар бор?\nЖавоб: Ўзбекистон Республикаси Президентининг 2019 йил 14 майдаги “Олий таълим муассасаларига тест синовлари орқали қабул қилиш тизимини такомиллаштириш бўйича қўшимча чора тадбирлар тўғрисида” ПҚ–4319-сон қарори асосида2020/2021 ўқув йили қабулидан бошлаб тест синови топшириладиган фанлар мажмуасини икки бўлимга ажратиб, биринчи бўлимга барча тест топширувчилар учун мажбурий учта фан – она тили (ўзбек, рус ёки қорақалпоқ тили), математика ва Ўзбекистон тарихи, иккинчи бўлимга абитуриент танлаган бакалавриат таълим йўналишига мос иккита фан киритилиши белгиланган.\n9-Савол: 2020-2021 ўқув йили учун ҳужжат топшириш жараёни қандай шаклда кечади ва қачон бошланади?\nЖавоб: Олий таълим муассасаларига ҳужжат топшириш муддати бўйича ҳозирча ўзгариш йўқ, рўйхатдан ўтиш жараёнида аввалги йиллардаги баъзи муаммоларни ҳисобга олган ҳолда, Давлат тест маркази томонидан унинг расмий веб сайти орқали рўйхатга олиш бўйича дастурий таъминот ишлаб чиқилди. Бу билан абитуриентларга Давлат тест марказининг расмий веб сайти орқали рўйхатдан ўтиш имконияти яратилмоқда ва мазкур ўқув йилидан бошлаб жорий этиш кўзда тутилмоқда. Ушбу қулайлик натижасида абитуриентлар уйдан чиқмаган ҳолда рўйхатдан ўтиши мумкин. Бу билан уларнинг вақти, сарф-харажати тежалади, шунингдек, асоссиз навбатлар юзага келинишининг олди олинади. Мазкур тизимга кириш учун http..//abitur.dtm.uz/ веб сайтидан фойдаланилади.\n10-Савол: Мажбурий фанлар ва мутахассислик фанлар тестлари бошқа-бошқа вақтларда бўладими?\nЖавоб: Олдин таъкидлаганимиздек, тест синовлари барчаси бир вақтда бўлиб ўтади. Бунда умумий 280.5 баллни ташкил этади. Умумий ҳолда, 2020/2021 ўқув йили қабулида абитуриентларга 5 та фан бўйича жами 105 та тест топшириғи берилади.\nhttps://t.me/dtm_samarqand Самарқанд вилоят бўлими телеграм канали.\nМурожаат учун телефонлар: (99897)922-09-30, (99897)285-30-51\nДавлат тест маркази Самарқанд вилояти бўлими ходимлари\nКалит сўз: дтм\n» Таълимдаги ислоҳот: ўзгаришини ўзимиздан бошлайлик!


Боқувчининг қарамоғида турган-турмаганидан қатъи назар боқувчисини йўқотганлик пенсияси кимларга тайинланади? - Darakchi\nЖАМИЯТ 11.03.2021, 17:19\nКимларга боқувчининг қарамоғида турган-турмаганидан қатъи назар боқувчисини йўқотганлик пенсияси тайинланади? Бу саволга Ўзбекистон Республикаси Молия вазирлиги ҳузуридаги буджетдан ташқари Пенсия жамғармаси маълумот берди.\nҚонунчиликка кўра, вафот этган боқувчининг қарамоғида бўлган меҳнатга қобилиятсиз оила аъзолари боқувчисини йўқотганлик пенсияси олиш ҳуқуқига эга бўлади.\nБунда қуйидагиларга пенсия улар боқувчининг қарамоғида турган-турмаганидан қатъи назар тайинланади:\nПенсия жамғармаси 2021 йил сентябрь ойидаги бир ойлик ўртача пенсия миқдори ҳақидаги маълумотларни эълон қилди. Унга кўра, бир ойлик ўртача пенсия миқдори:➖Тошкент шаҳрида 1 250 992...